RO Jurnalul Ofícial al Uniunii Europene 42

42006X1227(02)



JURNALUL OFÍCIAL AL UNIUNII EUROPENE

Regulamentul nr. 55 al Comisiei Economice pentru Europa a Organizației Națiunilor Unite (CEE-ONU) – Cerințe uniforme privind omologarea dispozitivelor mecanice de cuplare a ansamblurilor de vehicule

Revizie 1

Incluzând tot textul valid până la:

Seria 01 de amendamente – Dată de intrare în vigoare: 16 septembrie 2001

Rectificare 1 la seria 01 de amendamente care fac obiectul notificării depozitare

C.N.602.2002.TREATIES – 1 din 13 iunie 2002

1. DOMENIU DE APLICARE

1.1. Prezentul regulament stabilește cerințele pe care trebuie să le îndeplinească dispozitivele și piesele mecanice de cuplare a ansamblurilor de vehicule pentru a fi considerate compatibile între ele pe plan internațional.

Prezentul regulament se aplică dispozitivelor și pieselor destinate:

1.2.1. autovehiculelor și remorcilor concepute pentru a forma un ansamblu de vehicule (1);

1.2.2. autovehiculelor și remorcilor concepute pentru a forma un vehicul articulat (1) la care sarcina verticală exercitată asupra vehiculului automobil de către remorcă nu depășește 200 kN.

Prezentul regulament se aplică:

1.3.1. dispozitivelor și pieselor standardizate definite la punctul 2.3;

1.3.2. dispozitivelor și pieselor nestandardizate definite la punctul 2.4;

1.3.3. diferitelor dispozitive și piese nestandardizate definite la punctul 2.5.

2. DEFINIȚII

În sensul prezentului regulament:

2.1. prin „dispozitive și piese mecanice de cuplare” se înțelege toate elementele fixate de structura, de părțile portante ale caroseriei și de șasiul autovehiculului și al remorcii, prin intermediul cărora acestea din urmă sunt conectate pentru a forma un ansamblu de vehicule sau un vehicul articulat. Părțile fixe sau mobile necesare fixării sau manevrării dispozitivelor și pieselor mecanice de cuplare sunt incluse;

2.2. un dispozitiv de cuplare este considerat ca fiind automat în cazul în care este suficient ca vehiculul tractor să meargă înapoi contra remorcii pentru ca dispozitivul să se cupleze complet, să se blocheze automat și să confirme printr-un sistem de indicare fără intervenție exterioară;

În cazul unui dispozitiv de cuplare cu cârlig, dispozitivul de cuplare este automat în cazul în care se deschide și se închide fără intervenție externă atunci când ochiul de proțap de remorcă este introdus în cârlig.

2.3. Dispozitivele și piesele mecanice de cuplare standardizate trebuie să fie conforme cu dimensiunile și valorile caracteristice standardizate prescrise de prezentul regulament. Dispozitivele trebuie să fie substituibile în cadrul aceleiași clase, indiferent de producător.

2.4. Dispozitivele și piesele mecanice de cuplare nestandardizate nu îndeplinesc în toate punctele dimensiunile și valorile standardizate prescrise de prezentul regulament, dar pot fi cuplate la dispozitive și piese standardizate din clasa aplicabilă.

2.5. Diversele dispozitive și piese mecanice de cuplare nestandardizate nu sunt conforme cu dimensiunile și valorile standardizate prescrise în prezentul regulament și nu pot fi conectate la dispozitive și piese de cuplare standardizate. Acestea cuprind, de exemplu, dispozitivele care nu corespund nici uneia dintre clasele A-L și T definite la punctul 2.6, precum dispozitivele concepute pentru utilizări speciale sau pentru vehicule grele sau diversele dispozitive care sunt conforme cu norme naționale existente.

Dispozitivele și piesele mecanice de cuplare sunt clasificate după tip, după cum urmează:

clasa A: brațe de remorcare și bile de cuplare care conțin un dispozitiv sferic cu diametrul de 50 mm și o bară montată pe vehiculul tractor, pentru cuplarea unei remorci prin intermediul unui cap de cuplare (a se vedea anexa 5 punctul 1);

2.6.1.1. clasa A50-1 până la 50-5: bile de cuplare standardizate cu diametrul de 50 mm cu flanșă plată fixată cu buloane;

2.6.1.2. clasa A50-X: brațe de remorcare și bile de cuplare nestandardizate cu diametrul de 50 mm;

clasa B: capete de cuplare montate pe bara de tracțiune a remorcilor pentru a fi cuplate la bila de cuplare cu diametrul de 50 mm a vehiculului tractor (a se vedea anexa 5 punctul 2);

2.6.2.1. clasa B50-X: capete de cuplare nestandardizate cu diametrul de 50 mm;

clasa C: furcă de cuplare cu un pivot cu diametrul de 50 mm și sistem de cuplare cu gheare și cu închidere și blocare automate, montate pe vehiculul tractor pentru cuplarea de remorci prin intermediul unui ochi de proțap de remorcă (a se vedea anexa 5 punctul 3);

2.6.3.1. clasele C50-1 până la 50-7: furcă de cuplare standardizată cu pivot cu diametrul de 50 mm;

2.6.3.2. clasa C50-X: furcă de cuplare nestandardizată cu pivot cu diametrul de 50 mm;

clasa D: ochi de proțap de remorcă cu gaură cilindrică pentru pivot cu diametrul de 50 mm, montate pe bara de tracțiune a remorcilor pentru a fi cuplate la furci de cuplare automate (a se vedea anexa 5 punctul 4);

2.6.4.1. clasa D50-A: ochiuri de proțap de remorcă standardizate pentru pivoți cu diametrul de 50 mm, fixate prin sudare;

2.6.4.2. clasa D50-B: ochiuri de proțap de remorcă standardizate pentru pivoți cu diametrul de 50 mm, fixate prin filetare;

2.6.4.3. clasa D50-C și D50-D: ochiuri de proțap de remorcă standardizate pentru pivoți cu diametrul de 50 mm, fixate prin bulonare;

2.6.4.4. clasa D50-X: ochiuri de proțap de remorcă nestandardizate pentru pivoți cu diametrul de 50 mm;

2.6.5. clasa E: bare de tracțiune nestandardizate prevăzute cu sisteme inerțiale și alte echipamente analoage, instalate în partea din față a vehiculului tractat sau fixate pe șasiul vehiculului, concepute pentru a fi cuplate la vehiculul tractor prin intermediul ochiurilor, al capetelor de cuplare sau al altor dispozitive de remorcare (a se vedea anexa 5 punctul 5).

Barele de tracțiune pot fi articulate astfel încât să se poată deplasa liber într-un plan vertical și fără a suporta o sarcină verticală sau să fie menținute în poziție fixă într-un plan vertical pentru a putea suporta o sarcină verticală (bare de tracțiune rigide). Barele de tracțiune rigide pot fi montate în mod rigid sau flexibil.

Barele de tracțiune pot avea mai mult de un element și pot fi reglabile sau cu manivelă.

Prezentul regulament se aplică barelor de tracțiune care sunt un element distinct și neintegrat al șasiului vehiculului remorcat;

2.6.6. clasa F: brațe de remorcare nestandardizate conținând toate piesele și dispozitivele plasate între dispozitivele de cuplare propriu-zise (de exemplu, bila de cuplare sau furca de cuplare) și structura (de exemplu, traversa spate), părțile portante ale caroseriei sau șasiul vehiculului tractor (a se vedea anexa 5 punctul 6);

clasa G: șei de cuplare (tip plat de cuplare cu blocare automată fixată pe vehiculul tractor, în care se încastrează un pivot cu diametrul de 50 mm fixat la o semiremorcă) (a se vedea anexa 5 punctul 7);

2.6.7.1. clasa G50: șei de cuplare standardizate pentru pivoți cu diametrul de 50 mm;

2.6.7.2. clasa G50-X: șei de cuplare nestandardizate pentru pivoți cu diametrul de 50 mm;

clasa H: pivoți cu diametrul de 50 mm fixați la o semiremorcă și concepuți pentru a se încastra în șaua de cuplare a vehiculului tractor (a se vedea anexa 5 punctul 8);

2.6.8.1. clasa H50-X: pivoți cu diametrul de 50 mm nestandardizați pentru șei de cuplare;

2.6.9. clasa J: plăcuțe de montare nestandardizate conținând toate piesele și dispozitivele necesare fixării șeii de cuplare la structura sau șasiul vehiculului tractor. Placa de montare poate fi concepută pentru a se deplasa într-un plan orizontal, astfel încât să permită șeii de cuplare să culiseze în lungime (a se vedea anexa 5 punctul 9);

2.6.10. clasa K: dispozitive de cuplare cu cârlig standardizate destinate utilizării cu ochiuri de proțap de remorcă toroidale corespunzătoare clasei L (a se vedea anexa 5 punctul 10);

2.6.11. clasa L: ochiuri de proțap de remorcă toroidale standardizate destinate utilizării cu dispozitive de cuplare cu cârlig standardizate corespunzătoare clasei K (a se vedea anexa 5 punctul 4);

2.6.12. clasa S: dispozitive și piese care nu sunt conforme cu nici una dintre clasele A-L sau T de mai sus, utilizate, de exemplu, pentru vehicule foarte grele sau speciale sau utilizate numai în anumite țări și respectând doar legislațiile naționale ale acestor țări;

2.6.13. clasa T: dispozitive de cuplare speciale nestandardizate neautomate care nu pot fi decuplate decât cu ajutorul uneltelor și care sunt utilizate, de obicei, la remorcile transportatoarelor de vehicule. Acestea trebuie să fie omologate în pereche.

2.7. Prin „pene de ghidare” se înțelege dispozitive sau piese montate pe semiremorci pentru a comanda bracajul axelor remorcii în funcție de poziția șeii.

2.8. Prin „sisteme de telecomandă” se înțelege dispozitive sau piese care permit manevrarea dispozitivului de cuplare de pe lateralul vehiculului sau din interiorul cabinei vehiculului.

2.9. Prin „indicatori” se înțelege dispozitive sau piese instalate în cabina vehiculului care indică faptul că remorca este cuplată și că dispozitivul de blocare este activat.

Prin „tipuri de dispozitive și piese de cuplare” se înțelege dispozitive sau piese care nu prezintă diferențe esențiale între ele, precum:

2.10.1. marca sau denumirea comercială a producătorului sau a furnizorului;

2.10.2. clasa dispozitivului de cuplare, așa cum este definită la punctul 2.6;

2.10.3. forma exterioară, dimensiunile principale sau designul, inclusiv în ceea ce privește materialele folosite;

2.10.4. valorile caracteristice D, DC, S, V și U, așa cum sunt definite la punctul 2.11.

Valorile caracteristice D, DC, S, V și U sunt definite sau stabilite după cum urmează:

2.11.1. valoarea D sau DC este valoarea de referință teoretică a forțelor orizontale care se exercită între vehiculul tractor și remorcă și care servește la stabilirea forțelor orizontale cu ocazia încercărilor dinamice.

Pentru dispozitivele și piesele mecanice de cuplare care nu sunt destinate să suporte sarcini verticale, această valoare este următoarea:

Pentru dispozitivele și piesele mecanice de cuplare destinate remorcilor cu axă mediană, așa cum sunt definite la punctul 2.13, această valoare este următoarea:

Pentru șeile de cuplare din clasa G, pivoții pentru șa de cuplare din clasa H și plăcuțele de montare din clasa J, așa cum sunt definite la punctul 2.6, această valoare este următoarea:

unde:

T reprezintă masa maximă tehnic admisibilă a vehiculului tractor exprimată în tone. După caz, aceasta include forța verticală exercitată de o remorcă cu axă mediană;

R reprezintă masa maximă tehnic admisibilă, exprimată în tone, a unei remorci a cărei bară de tracțiune se poate mișca liber într-un plan vertical sau a unei semiremorci (2);

C reprezintă sarcina, exprimată în tone, transmisă solului de către axa sau axele remorcii cu axă mediană, așa cum este definită la punctul 2.13, atunci când este cuplată la un vehicul tractor și încărcată la masa maximă tehnic admisibilă (2). Pentru remorcile cu axă mediană din categoriile O1 și O2 (3), masa maximă tehnic admisibilă este cea declarată de către producătorul vehiculului tractor;

g reprezintă accelerația gravitațională (presupusă ca fiind egală cu 9,81 m/s2);

U este astfel cum este definit la punctul 2.11.2;

S este astfel cum este definit la punctul 2.11.3;

2.11.2. valoarea U este sarcina verticală, exprimată în tone, exercitată asupra șeii de cuplare de către o semiremorcă cu masa maximă tehnic admisibilă a acesteia (2);

2.11.3. valoarea S reprezintă sarcina verticală, exprimată în kilograme, exercitată asupra dispozitivului de cuplare în condiții statice de către o remorcă cu axă mediană, astfel cum este definită la punctul 2.13, la masa maximă tehnic admisibilă a acesteia (2).

2.11.4. valoarea V este valoarea de referință teoretică a amplitudinii forței verticale exercitate asupra dispozitivului de cuplare de către o remorcă cu axă mediană a cărei masă maximă tehnic admisibilă este mai mare de 3,5 tone. Valoarea V servește la stabilirea forțelor verticale cu ocazia încercărilor dinamice.

(a se vedea nota de mai jos)

unde:

a este o accelerație verticală echivalentă la dispozitivul de cuplare care depinde de tipul de suspensie montată pe axa spate a vehiculului tractor.

Pentru suspensiile pneumatice (sau pentru sistemele de suspensie care au caracteristici de amortizare echivalente):

Pentru celelalte tipuri de suspensie:

X este lungimea suprafeței de încărcare a remorcii, în metri (a se vedea figura 1);

L este distanța între centrul ochiului de proțap de remorcă și centrul boghiului, în m (a se vedea figura 1).

Notă: (În cazul în care această valoare este mai mică de 1,0, se reține valoarea de 1,0):

2.12. Simboluri și definiții utilizate în anexa 6 la prezentul regulament

Av = sarcină maximă tehnic admisibilă pe axa directoare, în tone; C = masa remorcii cu axă mediană, în tone (a se vedea punctul 2.11.1 din prezentul regulament); D = valoarea lui D exprimată în kN (a se vedea punctul 2.11.1 din prezentul regulament); DC = valoarea în DC exprimată în kN pentru remorcile cu axă (axe) mediană (mediane) (a se vedea punctul 2.11.1 din prezentul regulament); R = masa vehiculului remorcat, în tone (a se vedea punctul 2.11.1 din prezentul regulament); T = masa vehiculului tractor, în tone (a se vedea punctul 2.11.1 din prezentul regulament); Fa = forța de ridicare statică în kN; Fh = componenta orizontală a forței de încercare pe axa longitudinală a vehiculului, în kN; Fs = componenta verticală a forței de încercare, în kN; S = sarcina verticală statică, în kg; U = sarcina verticală suportată de șaua de cuplare, în tone; V = valoarea lui V exprimată în kN (a se vedea punctul 2.11.4 din prezentul regulament); a = factor de accelerare verticală echivalentă, la punctul de cuplare al remorcilor cu axă mediană. Acesta depinde de tipul de suspensie instalată pe axa sau pe axele spate ale vehiculului tractor (a se vedea punctul 2.11.4 din prezentul regulament); e = distanța longitudinală între punctul de cuplare a bilelor de cuplare demontabile și planul vertical al punctelor de fixare, în mm (a se vedea figurile 20c-20f); f = distanța verticală între punctul de cuplare al bilelor de cuplare demontabile și planul orizontal al punctelor de fixare, în mm (a se vedea figurile 20c-20f); g = accelerația gravitațională, presupusă ca fiind egală cu 9,81 m/s2; L = lungime teoretică a barei de tracțiune, măsurată între centrul ochiului de proțap de remorcă și centrul boghiului, în metri; X = lungimea suprafeței de încărcare a unei remorci cu axă mediană, în metri.

Indici:

O = forța maximă de încercare U = forța minimă de încercare a = forța statică h = orizontal p = pulsator res = rezultanta s = vertical w = forța alternată.

2.13. Prin „remorcă cu axă mediană” se înțelege o remorcă a cărei bară de tracțiune nu se poate mișca într-un plan vertical independent de remorcă și a cărei axă sau axe sunt plasate în apropierea centrului său de gravitate atunci când este încărcată uniform. Sarcina verticală exercitată asupra dispozitivului de cuplare al vehiculului tractor nu trebuie să depășească 10 % din masa maximă a remorcii.

Prin „masă maximă a remorcii cu axă mediană” se înțelege sarcina totală exercitată asupra solului de către axa sau axele remorcii atunci când remorca este legată la un vehicul tractor și atunci când aceasta este încărcată la masa maximă tehnic admisibilă a acesteia (4).

2.14. Prin „blocare mecanică” se înțelege un design și o geometrie a unui dispozitiv și a elementelor sale astfel încât acest dispozitiv să nu se poată deschide sau desface sub acțiunea nici unei forțe sau componente de forță la care dispozitivul este supus în condiții normale de utilizare sau de încercare.

2.15. Prin „tip de vehicul” se înțelege un grup de vehicule care nu prezintă între ele diferențe esențiale între ele în ceea ce privește structura, dimensiunile, forma și materialele care constituie părțile unde sunt fixate dispozitivul sau piesele de cuplare. Această definiție se aplică atât vehiculului tractor, cât și remorcii.

3. CERERE DE OMOLOGARE

3.1. Cererea de omologare trebuie să fie prezentată de deținătorul mărcii sau denumirii comerciale sau de reprezentantul acestuia acreditat corespunzător.

Pentru fiecare tip de dispozitiv sau de piesă mecanică de cuplare, cererea de omologare trebuie să fie însoțită de următoarele informații, prin intermediul fișei de comunicare al cărei model este reprodus în anexa 1:

3.2.1. denumirea completă a mărcilor sau a denumirilor comerciale ale tuturor producătorilor sau furnizorilor care figurează pe dispozitiv sau piesele de cuplare;

3.2.2. desene, în trei exemplare, suficient de detaliate pentru a permite recunoașterea dispozitivului sau a pieselor și care precizează modul în care acestea trebuie să fie montate pe vehicul; desenele trebuie să indice poziția prevăzută pentru numărul de omologare și celelalte inscripții prescrise la punctul 7;

indicarea valorilor D, DC, S, V și U aplicabile, așa cum sunt definite la punctul 2.11.

Pentru brațele de remorcare din clasa A, indicarea masei maxime admisibile a vehiculului tractor și a remorcii și a sarcinii verticale statice maxime admisibile pe care o poate suporta bila de cuplare în conformitate cu specificațiile producătorului vehiculului tractor;

3.2.3.1. valorile caracteristice trebuie să fie cel puțin egale cu cele aplicabile maselor maxime admisibile ale vehiculului tractor, ale remorcii și ale ansamblului;

3.2.4. o descriere tehnică detaliată a dispozitivului sau a piesei care să precizeze, în special, tipul și materialele utilizate;

3.2.5. tipurile de vehicule pe care poate fi montat dispozitivul de cuplare (a se vedea anexa 1 punctul 12 și anexa 5 punctul 3.4);

3.2.6. un eșantion și, la cererea autorității însărcinate cu omologarea cererii, eșantioane suplimentare;

3.2.7. toate eșantioanele trebuie să fie trimise gata de utilizare și, în special, să fie acoperite cu tratamentul de suprafață final, cu excepția cazului în care este vorba de vopsea sau de pulbere epoxidică;

3.2.8. în cazul în care dispozitivul sau piesele mecanice de cuplare sunt concepute pentru un anumit tip de vehicul, producătorul dispozitivului sau al pieselor trebuie, de asemenea, să comunice informațiile privind montarea, oferite de către producătorul vehiculului. Serviciile de omologare pot solicita, de asemenea, să le fie prezentat un vehicul reprezentativ pentru tip.

4. CERINȚE GENERALE APLICABILE DISPOZITIVELOR ȘI PIESELOR MECANICE DE CUPLARE

4.1. Fiecare eșantion trebuie să fie conform cu specificațiile de dimensiune și de rezistență definite în anexele 5 și 6. În urma încercărilor descrise în anexa 6, eșantionul nu trebuie să prezinte nici o fisură, ruptură sau deformare permanentă excesivă care să poată afecta buna funcționare a dispozitivului sau a pieselor.

4.2. Toate părțile dispozitivului sau ale pieselor mecanice de cuplare a căror defectare ar putea provoca separarea vehiculului tractor și a remorcii trebuie să fie din oțel. Pot fi folosite alte materiale, cu condiția ca producătorul să aducă serviciilor de omologare și părților contractante care aplică prezentul regulament dovada că aceste materiale oferă o rezistență echivalentă.

Dispozitivul sau piesele mecanice de cuplare trebuie să poată fi acționate în siguranță, iar cuplarea și decuplarea trebuie să poată fi efectuate de o singură persoană fără ajutorul nici unei unelte. Cu excepția dispozitivelor de cuplare din clasa T, numai dispozitivele care permit cuplarea automată vor fi autorizate pentru cuplarea de remorci a căror masă maximă tehnic admisibilă este mai mare 3,5 tone.

4.4. Dispozitivul sau piesele mecanice de cuplare trebuie să fie concepute și fabricate astfel încât, în cazul în care sunt utilizate normal și întreținute corect, iar piesele uzate sunt înlocuite, să continue să funcționeze în mod satisfăcător și să-și păstreze caracteristicile prescrise de prezentul regulament.

4.5. Toate dispozitivele și piesele mecanice de cuplare trebuie să fie concepute astfel încât să se blocheze mecanic, iar poziția închisă să fie blocată prin intermediul unui dispozitiv mecanic suplimentar, cu excepția cerințelor contrare enunțate în anexa 5. De asemenea, două sau mai multe dispozitive distincte pot fi prevăzute pentru a garanta integritatea mecanismului, cu condiția ca fiecare dintre ele să fie conceput pentru a se bloca mecanic și să fie supuse individual la încercări în conformitate cu cerințele din anexa 6. Blocarea mecanică trebuie să fie conformă cu definiția de la punctul 2.14.

Pot fi utilizate resorturi, dar numai pentru închiderea mecanismului și pentru a împiedica deplasarea elementelor acestuia din cauza vibrațiilor, deplasare care poate risca să antreneze deschiderea sau deblocarea acestora.

Defectarea sau lipsa unui resort nu trebuie să fie suficientă pentru a provoca deschiderea sau deblocarea întregului mecanism.

4.6. Toate dispozitivele sau piesele mecanice trebuie să fie însoțite de instrucțiuni de montare și de funcționare suficient de detaliate pentru ca o persoană competentă să le poată instala corect pe vehicul și să le facă să funcționeze satisfăcător (a se vedea, de asemenea, anexa 7). Aceste instrucțiuni trebuie să fie redactate cel puțin în limba țării în care dispozitivul sau piesele sunt comercializate. În cazul dispozitivelor sau al pieselor de cuplare furnizate ca echipament de origine la un constructor sau un producător de caroserii, instrucțiunile de montare nu sunt obligatorii, dar aceștia din urmă trebuie să se asigure că utilizatorul vehiculului dispune de instrucțiuni necesare unei bune utilizări a dispozitivului și a pieselor de cuplare.

4.7. Pentru dispozitivele și piesele de cuplare din clasa A sau, eventual, din clasa S, concepute pentru a fi utilizate cu remorci a căror masă maximă admisibilă nu depășește 3,5 tone, care sunt produse de producători care nu au nici o legătură cu producătorul vehiculului și care sunt destinate pieței postvânzare, înălțimea și celelalte caracteristici de montare a dispozitivului de cuplare trebuie să fie verificate, în toate cazurile, de serviciile de omologare în conformitate cu dispozițiile anexei 7 punctul 1.

4.8. În ceea ce privește dispozitivele și piesele de cuplare nestandardizate pentru vehicule grele sau alte utilizări diverse ale clasei S sau T, cerințele aplicabile sunt cele din anexele 5, 6 și 7 care se aplică dispozitivului sau pieselor standardizate sau nestandardizate celor mai apropiate.

5. CERERE DE OMOLOGARE A UNUI VEHICUL ECHIPAT CU UN DISPOZITIV SAU CU PIESE MECANICE DE CUPLARE

5.1. Atunci când un producător de vehicule solicită omologarea unui vehicul echipat cu un dispozitiv sau cu piese mecanice de cuplare sau autorizează utilizarea unui vehicul pentru tractarea oricărei forme de remorcă, acesta trebuie, la cererea oricărui solicitant recunoscut oficial ca solicitând omologarea unui dispozitiv sau a unor piese mecanice de cuplare sau la cererea serviciului de omologare sau a serviciilor tehnice ale unei părți contractante, să furnizeze solicitantului, serviciului de omologare sau serviciilor tehnice informațiile prescrise la punctul 5.3 de mai jos, pentru a permite producătorului de dispozitive sau de piese de cuplare să conceapă și să fabrice corect dispozitivul sau piesele mecanice de cuplare destinate acestui vehicul. La cererea oricărui solicitant recunoscut oficial ca solicitând omologarea unui dispozitiv sau a unor piese mecanice de cuplare, serviciul de omologare comunică informațiile pe care le posedă, așa cum este prevăzut la punctul 5.3.

5.2. Cererea de omologare a unui tip de vehicul în ceea ce privește montarea unui dispozitiv sau a unor piese mecanice de cuplare trebuie să fie prezentată de către producătorul vehiculului sau de către reprezentantul său acreditat corespunzător.

De asemenea, cererea trebuie să fie însoțită de următoarele informații pentru a permite serviciului de omologare să completeze fișa de comunicare al cărei model este reprodus în anexa 2:

5.3.1. o descriere detaliată a tipului de vehicul, a dispozitivului sau a pieselor mecanice de cuplare și, la cererea serviciilor de omologare de tip, un exemplar al cererii de omologare prezentate pentru dispozitiv sau piese;

masele maxime admisibile ale vehiculului tractor și ale vehiculului remorcat, repartiția masei maxime admisibile a vehiculului tractor între axe, masele maxime admisibile per axă, sarcina verticală maximă admisibilă putând fi exercitată asupra părții din spate a vehiculului tractor și precizări și/sau desene privind punctele de fixare a dispozitivului sau a pieselor de cuplare, precum și orice placă de ranforsare suplimentară, braț de remorcare etc., necesare bunei fixări a dispozitivului sau a pieselor mecanice de cuplare pe vehiculul tractor;

5.3.2.1. condițiile de încărcare la care este măsurată înălțimea bilei de cuplare a vehiculelor din categoria M1 (a se vedea anexa 7 apendicele 1 punctul 2);

5.3.3. desene, în trei exemplare, suficient de detaliate pentru a recunoaște dispozitivul sau piesele de cuplare, care dau instrucțiuni de montare pe vehicul. Aceste desene trebuie să indice poziția prevăzută pentru numărul de omologare și celelalte mărci prescrise la punctul 7;

5.3.4. o descriere tehnică detaliată a dispozitivului sau a pieselor, precizând în special tipul de dispozitiv sau de piese și materialele utilizate;

indicarea valorilor D, DC, S, V și U care sunt aplicabile, așa cum sunt definite la punctul 2.11;

5.3.5.1. valorile caracteristice trebuie să fie cel puțin egale cu cele aplicabile maselor maxime admisibile ale vehiculului tractor, ale remorcii și ale ansamblului;

5.3.6. un vehicul reprezentativ pentru tipul de omologat și echipat cu un dispozitiv de cuplare mecanic este prezentat serviciilor de omologare de tip care pot, între altele, să ceară eșantioane suplimentare de dispozitiv sau piese;

5.3.7. un vehicul care nu are toate piesele corespunzătoare unui tip poate fi omologat, cu condiția ca solicitantul să poată aduce dovada, acceptată de serviciile de omologare, că absența acestor piese nu are nici un efect asupra rezultatelor inspecției în ceea ce privește cerințele prezentului regulament.

6. CERINȚE GENERALE APLICABILE VEHICULELOR ECHIPATE CU UN DISPOZITIV SAU CU PIESE MECANICE DE CUPLARE

6.1. Dispozitivul sau piesele mecanice de cuplare montate pe vehicul trebuie să fie omologate în conformitate cu cerințele de la punctele 3 și 4 și din anexele 5 și 6 la prezentul regulament.

6.2. Montarea dispozitivului și a pieselor mecanice de cuplare trebuie să fie conformă cu cerințele din anexa 7 la prezentul regulament.

6.3. Dispozitivul și piesele mecanice de cuplare trebuie să fie furnizate cu instrucțiuni de utilizare care să conțină instrucțiuni speciale de utilizare, în cazul în care acestea diferă de instrucțiunile normale de utilizare pentru acest tip de dispozitiv sau de piese mecanice de cuplare, precum și instrucțiuni pentru cuplarea și decuplarea în diferite modalități de utilizare, de exemplu, la diferite unghiuri între vehiculul tractor și vehiculul remorcat. Fiecare vehicul trebuie să fie însoțit de aceste instrucțiuni de utilizare, redactate cel puțin în limba țării în care acesta este comercializat.

7. MARCAJE

7.1. Tipurile de dispozitive și de piese mecanice de cuplare prezentate pentru omologare trebuie să aibă marca sau denumirea comercială a producătorului, a furnizorului sau a solicitantului.

7.2. Acestea trebuie să aibă un spațiu suficient de mare pentru marca de omologare prevăzută la punctul 8.5 și reprezentată în anexa 3. Acest spațiu trebuie să fie indicat în desenele prevăzute la punctul 3.2.2.

7.3. Pe lângă marca de omologare prevăzută la punctele 7.2 și 8.5, dispozitivul sau piesele mecanice de cuplare trebuie să fie marcate cu clasa cuplajului, așa cum este definită la punctul 2.6, precum și valori caracteristice pertinente definite la punctul 2.11 și prevăzute în anexa 4. Amplasarea acestor mărci trebuie să fie indicată în desenele prevăzute la punctul 3.2.2.

Valorile caracteristice nu trebuie să figureze în mod necesar în casete atunci când aceste valori sunt stabilite prin clasificarea definită în regulament, de exemplu, clasele A50-1 până la A50-5.

7.4. Atunci când dispozitivul sau piesele mecanice de cuplare sunt omologate cu alte valori caracteristice în interiorul aceleiași clase, pot fi menționate cel mult două alte valori pe dispozitiv sau piese.

7.5. În cazul în care utilizarea dispozitivului sau a pieselor mecanice de cuplare este limitată în anumite privințe, de exemplu, în cazul în care acestea nu pot fi utilizate cu pene de direcție, această restricție trebuie să fie indicată pe dispozitiv sau piese.

7.6. Toate mărcile trebuie să fie aplicate în mod permanent și să fie lizibile atunci când dispozitivul sau piesele sunt instalate pe vehicul.

8. OMOLOGARE

8.1. În cazul în care eșantionul sau eșantioanele unui tip de dispozitiv sau de piese mecanice de cuplare îndeplinește (îndeplinesc) cerințele prezentului regulament, omologarea este acordată cu condiția ca cerințele de la punctul 10 să fie, de asemenea, respectate.

8.2. Un număr de omologare este atribuit fiecărui tip omologat. Primele două cifre indică seria de amendamente corespunzătoare celor mai recente modificări tehnice aduse regulamentului la data emiterii omologării. O asemenea parte contractantă nu poate atribui același număr unui alt tip de dispozitiv sau de piesă prevăzut de prezentul regulament.

8.3. Omologarea, extinderea, refuzul sau revocarea unei omologări, sau chiar oprirea definitivă a producției în ceea ce privește un tip de dispozitiv sau de piese mecanice de cuplare omologat în conformitate cu prezentul regulament sunt notificate părților la Acordul din 1958 care aplică prezentul regulament, prin intermediul unei fișe care este conformă cu modelul reprodus în anexa 1 sau anexa 2 la prezentul regulament.

8.4. Pe lângă marca prescrisă la punctul 7.1, fiecare dispozitiv și fiecare piesă mecanică de cuplare omologate în conformitate cu prezentul regulament trebuie să aibă, în spațiul prevăzut la punctul 7.2, marca de omologare descrisă la punctul 8.5.

Marca de omologare internațională este compusă:

8.5.1. dintr-un cerc care înconjoară litera „E”, urmată de un număr distinct al țării care a acordat omologarea (5);

8.5.2. din numărul de omologare prescris la punctul 8.2;

8.5.3. marca și numărul de omologare trebuie să fie dispuse după cum este indicat în exemplele reproduse în anexa 3.

9. MODIFICAREA DISPOZITIVULUI SAU A PIESELOR MECANICE DE CUPLARE, SAU A VEHICULULUI ȘI EXTINDEREA OMOLOGĂRII

Orice modificare a tipului de dispozitiv sau de piese mecanice de cuplare sau a vehiculului, așa cum este definit la punctul 2.10, trebuie să fie semnalată autorității de omologare de tip sau serviciului tehnic care a acordat omologarea. Aceste servicii pot:

9.1.1. fie să considere că modificările aduse nu riscă să aibă efect defavorabil major și că, în orice caz, dispozitivul, piesele sau vehiculul sunt conforme cu cerințele,

9.1.2. fie să ceară un nou raport de încercare.

9.2. Confirmarea sau refuzarea omologării, care precizează modificarea, trebuie să fie notificată părților contractante care aplică prezentul regulament în conformitate cu procedura prescrisă la punctul 8.3.

9.3. Autoritatea de omologare de tip sau serviciul tehnic care emite o extindere de omologare atribuie un număr de serie fiecărei extinderi și informează celelalte părți contractante care aplică prezentul regulament în conformitate cu procedura prescrisă la punctul 8.3.

10. PROCEDURI DE VERIFICARE A CONFORMITĂȚII PRODUCȚIEI

10.1. Deținătorul omologării trebuie să se asigure că rezultatele controalelor producției sunt consemnate și că documentele anexate rămân disponibile pentru o perioadă fixată de comun acord cu autoritatea de omologare sau serviciul tehnic. Această perioadă nu trebuie să depășească 10 ani de la data opririi definitive a producției.

10.2. Autoritatea de omologare de tip sau serviciul tehnic care a acordat omologarea poate în orice moment să verifice metodele de control a conformității producției aplicate în fiecare unitate de producție. În mod normal, frecvența acestor controale este bianuală.

11. SANCȚIUNI ÎN CAZ DE NECONFORMITATE A PRODUCȚIEI

11.1. Omologarea acordată pentru un tip de dispozitiv sau de piese mecanice de cuplare în conformitate cu prezentul regulament poate fi revocată în cazul în care cerințele nu sunt respectate sau în cazul în care un dispozitiv sau piese care poartă marca de omologare nu sunt conforme cu tipul omologat.

11.2. În cazul în care o parte contractantă la acord care aplică prezentul regulament revocă o omologare, partea contractantă trebuie să informeze de îndată celelalte părți contractante care aplică prezentul regulament prin intermediul unei fișe de comunicare care este conformă cu modelul reprodus în anexa 1 sau în anexa 2 la prezentul regulament.

12. OPRIREA DEFINITIVĂ A PRODUCȚIEI

12.1. În cazul în care deținătorul unei omologări oprește definitiv producția unui tip de dispozitiv sau de piese mecanice de cuplare omologate în conformitate cu prezentul regulament, acesta trebuie să informeze despre aceasta autoritatea de omologare sau serviciul tehnic care a acordat omologarea, care, la rândul său, informează despre aceasta celelalte părți contractante la Acordul din 1958 care aplică prezentul regulament, prin intermediul unei fișe de comunicare care este conformă cu modelul reprodus în anexa 1 sau în anexa 2 la prezentul regulament.

13. DISPOZIȚII TRANZITORII

Până când Secretarul general al Organizației Națiunilor Unite este notificat contrar, părțile contractante ale Acordului din 1958 care aplică prezentul regulament și care sunt state membre ale Comunității Europene (la momentul adoptării seriei 01 de amendamente: Italia, Țările de Jos, Belgia, Regatul Unit, Luxemburg, Finlanda și Grecia) declară că, în ceea ce privește dispozitivele și piesele mecanice de cuplare, sunt legate doar de obligațiile acordului la care prezentul regulament este anexat pentru dispozitive și piese destinate vehiculelor din alte categorii decât categoria M1.

14. DENUMIRI ȘI ADRESE ALE SERVICIILOR TEHNICE RESPONSABILE CU ÎNCERCĂRILE DE OMOLOGARE ȘI ALE SERVICIILOR ADMINISTRATIVE

14.1. Părțile contractante la Acordul din 1958 care aplică prezentul regulament trebuie să comunice Secretariatului Organizației Națiunilor Unite denumirile și adresele serviciilor tehnice însărcinate cu încercările de omologare și ale serviciilor administrative care acordă omologarea și cărora trebuie să le fie trimise fișele de omologare, de extindere, de refuzare sau de revocare a omologării sau de oprire definitivă a producției, emise în alte țări.

(1) În sensul Convenției privind circulația rutieră (Viena, 1968), articolul 1 paragrafele t) și u).

(2) Masa T și R și masa tehnic admisă pot fi mai mari decât masa maximă autorizată de către legislația națională.

(3) În conformitate cu definițiile prevăzute în Regulamentul nr. 13 anexat la Acordul din 1958 privind adoptarea de prescripții tehnice uniforme aplicabile autovehiculelor, echipamentelor și componentelor care pot fi montate și/sau utilizate pe un autovehicul și condițiile de recunoaștere reciprocă a omologărilor eliberate în conformitate cu aceste prescripții. Această definiție figurează, de asemenea, în anexa 7 din rezoluția de ansamblu privind construcția de vehicule (R.E.3) (document TRANS/WP.29/78/Rev. 1/Amend. 2).

(4) Masa tehnică admisibilă poate fi mai mare decât masa maximă autorizată de către legislația națională.

(5) 1 pentru Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 (liber), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federația Rusă, 23 pentru Grecia, 24 pentru Irlanda, 25 pentru Croația, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (liber), 31 pentru Bosnia și Herțegovina, 32 pentru Letonia, 33 (liber), 34 pentru Bulgaria, 35-36 (libere), 37 pentru Turcia, 38-39 (libere), 40 pentru Fosta Republică Iugoslavă a Macedoniei, 41 (liber), 42 pentru Comunitatea Europeană (omologările sunt acordate de către statele membre ale acesteia sub numărul acestora), 43 pentru Japonia, 44 (liber), 45 pentru Australia și 46 pentru Ucraina. Numerele următoare vor fi atribuite altor țări în ordinea cronologică în care vor ratifica Acordul privind adoptarea de prescripții tehnice uniforme aplicabile autovehiculelor, echipamentelor și componentelor care pot fi montate și/sau utilizate pe un autovehicul și condițiile de recunoaștere reciprocă a omologărilor eliberate în conformitate cu aceste prescripții sau vor adera la acest acord, și Secretarul general al Organizației Națiunilor Unite va comunica numerele astfel atribuite părților contractante.

ANEXA 1

COMUNICARE

[Format maxim: A4 (210 × 297 mm)]

1

Emisă de: Denumirea serviciului administrativ … … …





Privind: (2) ACORDAREA OMOLOGĂRII EXTINDEREA OMOLOGĂRII REFUZAREA OMOLOGĂRII REVOCAREA OMOLOGĂRII OPRIREA DEFINITIVĂ A PRODUCȚIEI

unui tip de dispozitiv sau de piese mecanice de cuplare în temeiul Regulamentului nr. 55

Nr. de omologare … Nr. de extindere …

1. Marca sau denumirea comercială a dispozitivului sau a pieselor: …

2. Numele producătorului pentru tipul de dispozitivului sau de piese: …

3. Numele și adresa producătorului: …

4. După caz, numele și adresa reprezentantului producătorului: … …

5. Numele și mărcile comerciale ale altor furnizori care figurează pe dispozitiv sau piese: …

6. Numele și adresa societății sau organismului însărcinat să verifice conformitatea producției: … …

7. Prezentat spre omologare la: …

8. Serviciu tehnic însărcinat cu încercările de omologare: …

9. Descriere sumară: …

9.1. Tipul și clasa dispozitivului și a pieselor: …

9.2. Valori caracteristice: …

9.2.1. Valori de bază: D …kN Dc…kN S…kg U …t V …kN Alte valori: D …kN Dc…kN S…kg U …t V …kN

9.3. Pentru dispozitivele și piesele mecanice de cuplare din clasa A, inclusiv brațele de remorcare: Repartiția masei maxime admisibile a vehiculului între axe: …kg Masa maximă admisibilă a autovehiculului autorizată de către producătorul vehiculului: …kg Masa maximă admisibilă a remorcii autorizată de către producătorul remorcii:…kg Masa statică maximă admisibilă pe bila de cuplare autorizată de producător: …kg Masa maximă a vehiculului cu caroserie, gata de drum, inclusiv lichidul de răcire, lubrifianții, carburantul, uneltele și roata de rezervă (în cazul în care aceasta este furnizată), dar fără șofer: …kg Condiții de încărcare la care este măsurată înălțimea bilei de cuplare a unui dispozitiv mecanic de cuplare montat pe vehicule din categoria M1 (a se vedea anexa 7 apendicele 1 punctul 2): …

10. Instrucțiuni privind montarea dispozitivului sau a pieselor de cuplare pe vehicul și fotografii sau desene ale punctelor de fixare indicate de producătorul vehiculului: …

11. Informații privind montarea de suporți sau plăci de ranforsare speciale sau de antretoaze necesare fixării dispozitivului sau a pieselor de cuplare: …

12. Informații suplimentare pentru cazurile în care utilizarea dispozitivului sau a pieselor de cuplare este limitată la tipuri speciale de vehicule (a se vedea anexa 5 punctul 3.4): …

13. Pentru dispozitivele de cuplare cu cârlig de tracțiune din clasa K, informații privind ochiurile de proțap de remorcă compatibile: …

14. Data raportului de încercare: …

15. Numărul raportului de încercare: …

16. Amplasarea mărcii de omologare: …

17. Motivele extinderii omologării: …

19. Locul: …

20. Data: …

21. Semnătura: …

22. Lista documentelor depuse la serviciul administrativ care a acordat omologarea este anexată la prezenta comunicare și poate fi obținută la cerere.

(1) Număr distinctiv al țării care a acordat/extins/refuzat/revocat omologarea (a se vedea dispozițiile regulamentului privind omologarea).

(2) A se tăia mențiunile inutile.

(3) A se tăia mențiunile inutile.

ANEXA 2

COMUNICARE

[Format maxim: A4 (210 × 297 mm)]

1

Emisă de: Denumirea serviciului administrativ … … …





Privind: (2) ACORDAREA OMOLOGĂRII EXTINDEREA OMOLOGĂRII REFUZAREA OMOLOGĂRII REVOCAREA OMOLOGĂRII OPRIREA DEFINITIVĂ A PRODUCȚIEI

unui tip de vehicul în ceea ce privește montarea unui dispozitiv sau a unor piese mecanice de cuplare în temeiul Regulamentului nr. 55.

Nr. de omologare … Nr. de extindere …

1. Marca sau denumirea comercială a vehiculului: …

2. Tipul de vehicul: …

3. Numele și adresa producătorului: …

4. După caz, numele și adresa reprezentantului producătorului: …

5. Categoria vehiculului, de exemplu M1, N1: …

6. Masa maximă admisibilă a vehiculului: …kg Repartiția masei maxime admisibile a vehiculului între axe: … Masa maximă admisibilă a remorcii: …kg Masa statică maximă admisibilă pe bila de cuplare: …kg Masa maximă a vehiculului cu caroserie, gata de drum, inclusiv lichidul de răcire, lubrifianții, carburantul, uneltele și roata de rezervă (în cazul în care aceasta este furnizată), dar fără șofer: …kg

7. D …kN Dc…kN S…kg U …t V …kN

8. Instrucțiuni privind montarea dispozitivului sau a pieselor de cuplare pe vehicul și fotografii sau desene ale punctelor de fixare: …

9. Informații privind montarea de suporți sau plăci de ranforsare speciale sau de antretoaze necesare fixării dispozitivului sau a pieselor de cuplare: …

10. Marca sau denumirea comercială a dispozitivului sau a pieselor mecanice de cuplare și numărul de omologare: …

11. Clasa dispozitivului sau a pieselor de cuplare: …

12. Prezentat spre omologare la: …

13. Serviciul tehnic responsabil cu încercările de omologare: …

14. Data raportului de încercare: …

15. Numărul raportului de încercare: …

16. Amplasarea mărcii de omologare: …

17. Motivul extinderii omologării: …

19. Locul: …

20. Data: …

21. Semnătura: …

22. Lista documentelor depuse la serviciul administrativ care a acordat omologarea este anexată la prezenta comunicare și poate fi obținută la cerere.

(1) Număr distinctiv al țării care a acordat/extins/refuzat/revocat omologarea (a se vedea dispozițiile regulamentului privind omologarea).

(2) A se tăia mențiunile inutile.

(3) A se tăia mențiunile inutile.

ANEXA 3

EXEMPLU DE MARCĂ DE OMOLOGARE

Marca de omologare de mai sus, aplicată pe un dispozitiv, piese mecanice de cuplare sau un vehicul, indică faptul că acestea au fost omologate în Țările de Jos (E4) sub numărul de omologare 2439, în conformitate cu cerințele seriei 01 de amendamente la prezentul regulament.

Notă: Numărul de omologare și simbolurile suplimentare trebuie să fie plasate în apropierea cercului, fie deasupra sau dedesubtul literei E, fie la stânga sau la dreapta acesteia. Cifrele numărului de omologare trebuie să fie plasate pe aceeași parte cu litera E și să fie orientate în același sens. Utilizarea de cifre romane în numărul de omologare trebuie evitată, pentru a preveni orice confuzie cu alte simboluri.

ANEXA 4

EXEMPLE DE INSCRIPȚII CARE INDICĂ VALORILE CARACTERISTICE

1. Toate dispozitivele și piesele mecanice de cuplare trebuie să aibă indicată clasa dispozitivului sau a pieselor. De asemenea, trebuie să aibă indicată capacitatea în conformitate cu valorile caracteristice definite la punctul 2.11 din prezentul regulament

1.1. Înălțimea literelor și a cifrelor trebuie să fie cel puțin egală cu cea a numărului de omologare, adică a/3, a fiind egal cu 8 mm.

1.2. Valorile caracteristice aplicabile fiecărui dispozitiv sau fiecărei piese care trebuie să fie marcate sunt prezentate în tabelul de mai jos (a se vedea, de asemenea, punctul 7.3 din prezentul regulament). Tabel 1 – Valori caracteristice care trebuie marcate pe dispozitivele și piesele mecanice Dispozitiv sau piesă mecanică de cuplare Valori caracteristice de marcat Clasă D DC S U V Brațe de remorcare și bile de cuplare (a se vedea punctul 1 din anexa 5 la prezentul regulament * * * Capete de cuplare * * * Furci de cuplare * * * * * Ochiuri de proțap de remorcă * * * * * Bare de tracțiune * * * * * Brațe de remorcare * * * * * Șei de cuplare * * * Pivoți pentru șei de cuplare * * Plăcuțe de șa de cuplare * * * Dispozitive de cuplare cu cârlig * * * * * Exemple: mențiunea C50-X D130 DC90 S1000 V35 desemnează un dispozitiv de cuplare cu bară de tracțiune nestandardizat din clasa C50-X, cu o valoare D maximă de 130 kN, o valoare maximă admisibilă DC de 90 kN, o masă verticală statică maximă admisibilă de 1 000 kg și o valoare V maximă admisibilă de 35 kN. Mențiunea A50-X D20 S120 va desemna un braț de remorcare și o bilă de cuplare standardizate din clasa A50-X, cu o valoare D maximă de 20 kN și suportând o masă verticală statică maximă admisibilă de 120 kg.

ANEXA 5

CERINȚE APLICABILE DISPOZITIVELOR SAU PIESELOR MECANICE DE CUPLARE

1. BRAȚE DE REMORCARE ȘI BILE DE CUPLARE

Cerințele enunțate la punctele 1.1-1.5 din prezenta anexă se aplică tuturor brațelor de remorcare și bilelor de cuplare din clasa A. Cerințele suplimentare de la punctul 1.6 se aplică bilelor de cuplare standardizate cu diametrul de 50 mm cu flanșă plată fixată cu buloane.

1.1. Bilele de cuplare din clasa A trebuie să aibă forma și dimensiunile exterioare indicate în figura 2.

Figura 2 – Bilă de cuplare din clasa A

1.2. Forma și dimensiunile brațelor de remorcare trebuie să îndeplinească instrucțiunile date de constructorul vehiculului în ceea ce privește punctele de fixare și montarea de dispozitive sau de piese suplimentare, după caz.

Bile de cuplare demontabile

1.3.1. În cazul bilelor de cuplare demontabile care nu sunt fixate cu buloane, de exemplu, cele din clasa A50-X, punctul de conectare și modul de fixare trebuie să fie concepute pentru o blocare mecanică prin zăvorâre.

1.3.2. În cazul unei bile de cuplare demontabile care poate fi omologată separat pentru utilizare cu diverse brațe de remorcare pentru diferite vehicule, de exemplu, o bilă de cuplare din clasa A50-X, spațiul liber atunci când această bilă de cuplare este montată pe brațul de remorcare trebuie să îndeplinească condițiile prescrise în anexa 7 figura 25.

1.4. Bilele de cuplare și brațele de remorcare trebuie să treacă încercările prescrise în anexa 6 punctul 3.1.

Producătorii de brațe de remorcare trebuie să prevadă ancoraje de care să poată fi fixate fie un dispozitiv de cuplare de siguranță, fie un dispozitiv care să permită frânarea remorcii în cazul ruperii dispozitivului principal de cuplare. Această cerință trebuie să fie îndeplinită pentru ca vehiculul să îndeplinească dispozițiile de la punctul 5.2.2.9 din Regulamentul nr. 13 al CEE-ONU (Dispoziții uniforme privind omologarea vehiculelor din categoriile M, N și O în ceea ce privește frânarea).

1.5.1. Punctele de fixare ale unui dispozitiv de cuplare secundar și/sau ale unui cablu de reținere trebuie să fie plasate astfel încât, în condiții normale de utilizare, acest dispozitiv de cuplare sau acest cablu să nu limiteze articularea normală a dispozitivului de cuplare și nici să nu perturbe funcționarea normală a sistemului de frânare inerțial.

În cazul în care există un punct de fixare unic, acesta trebuie să fie situat la cel puțin 100 mm de planul vertical care trece prin centrul articulației dispozitivului de cuplare. În cazul în care acest lucru nu este posibil, trebuie să fie prevăzute două puncte de fixare, de o parte și de alta a axei verticale a dispozitivului de cuplare și la distanțe egale în raport cu această axă la o distanță maximă de 250 mm. Punctul sau punctele de fixare vor trebui să fie situate cât mai în spate și cât mai sus posibil.

Se aplică cerințe speciale bilelor de cuplare și brațelor de remorcare cu flanșă plată standardizate din clasele A50-1 până la A50-5.

1.6.1. Dimensiunile bilelor de cuplare și ale brațelor de remorcare cu flanșă plată din clasa A50-1 trebuie să fie conforme cu cele indicate în figura 3 și în tabelul 2.

1.6.2. Dimensiunile bilelor de cuplare și ale brațelor de remorcare cu flanșă plată din clasele A50-2, A50-3, A50-4 și A50-5 trebuie să fie conforme cu cele indicate în figura 4 și în tabelul 2.

1.6.3. Bilele de cuplare și brațele de remorcare cu flanșă plată din clasele A50-1 până la A50-5 trebuie să fie adecvate utilizării și să fi fost supuse la încercări care să demonstreze că îndeplinesc valorile caracteristice prescrise în tabelul 3.

Tabel 2 – Dimensiuni ale bilelor de cuplare cu flanșă plată standardizate (în mm), a se vedea figurile 3 și 4

Clasă A50-1 A50-2, A50-4 A50-3, A50-5 Observații e1 90 83 120 ± 0,5 e2 — 56 55 ± 0,5 d2 17 10,5 15 H13 f 130 110 155 + 6.0 -0 g 50 85 90 + 6.0 -0 c 15 15 15 maximum l 55 110 120 ± 5.0 h 70 80 80 ± 5.0





Tabel 3 – Valori caracteristice pentru bilele de cuplare cu flanșă plată standardizate

Clasă A50-1 A50-2 A50-3 A50-4 A50-5 D 17 20 30 20 30 S 120 120 120 150 150

D = valoare maximă a lui D (în kN) S = masă statică maximă (în kg)

1.7. Producătorii de brațe de remorcare și de bile de cuplare concepute pentru piața postvânzare, care nu au nici o legătură cu producătorii de vehicule pe care vor fi montate aceste echipamente, trebuie să cunoască cerințele privind articularea dispozitivului de cuplare enunțate la punctul 22 din prezenta anexă și trebuie să îndeplinească cerințele pertinente din anexa 7 la prezentul regulament.

2. CAPETE DE CUPLARE

2.1. Capetele de cuplare din clasa B50 trebuie să fie concepute astfel încât să poată fi cuplate în deplină siguranță la bilele de cuplare descrise la punctul 1 din prezenta anexă, păstrând mereu caracteristicile prescrise.

Acestea trebuie să fie concepute astfel încât să ofere o cuplare sigură, chiar și în caz de uzură a dispozitivelor de cuplare.

2.2. Capetele de cuplare trebuie să poată trece încercările prescrise în anexa 6 punctul 3.2.

2.3. Echipamentele suplimentare (de exemplu, frânele, stabilizatorii etc.) nu trebuie să afecteze în nici un fel eficacitatea legăturii mecanice.

2.4. Atunci când nu este fixat de vehicul, capul de cuplare trebuie să se poată deplasa într-un plan orizontal de cel puțin 90° de o parte și de alta a axei bilei de cuplare și a suporților, descrise la punctul 1 din prezenta anexă. Simultan, capul trebuie să se poată articula liber într-un plan vertical de 20° de o parte și de alta a orizontalei. În combinație cu unghiul de rotație orizontal de 90°, capul trebuie să poată pivota cu mișcare de ruliu de 25° de o parte și de alta a axei sale orizontale longitudinale. În toate unghiurile de rotație orizontală, articulațiile de mai jos trebuie să rămână posibile:

(i) tangaj de ± 15° plus ruliu de ± 25°;

(ii) ruliu de ± 10° plus tangaj de ± 20°.

3. FURCI DE CUPLARE

Cerințele de la punctele 3.1-3.6 din prezenta anexă se aplică tuturor furcilor de cuplare din clasa C50. Cerințele suplimentare pe care trebuie să le îndeplinească furcile de cuplare standardizate din clasele C50-1 până la C50-6 sunt enunțate la punctul 3.7.

3.1. Cerințe funcționale – Toate furcile de cuplare trebuie să poată trece încercările prescrise în anexa 6 punctul 3.3.

3.2. Ochiuri de proțap de remorcă – Furcile de cuplare din clasa C50 trebuie să fie compatibile cu toate ochiurile de proțap de remorcă din clasa D50 care au caracteristicile prescrise.

3.3. Sistem de gheare de cuplare

Furcile de cuplare din clasa C50 trebuie să fie echipate cu un sistem de gheare de cuplare conceput pentru a ghida ochiurile de proțap de remorcă corespunzătoare în dispozitivul de cuplare.

În cazul în care sistemul de gheare de cuplare sau o piesă care îl suportă poate pivota în jurul axei verticale a dispozitivului de cuplare, acesta trebuie să se poziționeze automat în poziție normală și, atunci când bolțul de cuplare este deschis, să fie menținut ferm în această poziție pentru a ghida eficient ochiul de proțap de remorcă în timpul manevrei de cuplare.

În cazul în care sistemul de gheare de cuplare sau o piesă care o suportă poate pivota în jurul axei orizontale transversale a dispozitivului de cuplare, articulația care permite rotația trebuie să fie menținută în poziția sa normală de un cuplu de blocare. Acest cuplu trebuie să fie suficient pentru a împiedica o forță de 200 N exercitată vertical în sus pe partea superioară a sistemului de gheare de cuplare să devieze articulația de la poziția sa normală. Cuplul de poziționare trebuie să fie superior cuplului necesar acționării levierului descris la punctul 3.6 din prezenta anexă. Trebuie să fie posibilă poziționarea manuală a sistemului de gheare de cuplare în poziția sa normală. Sistemul de gheare de cuplare care pivotează în jurul axei transversale orizontale nu poate fi omologat decât pentru mase verticale S care nu depășesc 50 kg și o valoare V de maxim 5 kN.

În cazul în care sistemul de gheare de cuplare sau o piesă care îl suportă pivotează în jurul axei longitudinale a dispozitivului de cuplare, această rotație trebuie să fie frânată de un cuplu de poziționare de cel puțin 100 Nm.

Dimensiunea minimă prescrisă a sistemului de gheare de cuplare depinde de valoarea D a dispozitivului de cuplare:

D ≤ 18 kN — lățime 150 mm, înălțime 100 mm D > 18 kN ≤ 25 kN — lățime 280 mm, înălțime 170 mm D > 25 kN — lățime 360 mm, înălțime 200 mm

Unghiurile externe ale sistemului de gheare de cuplare pot fi rotunjite.

Sunt autorizate sisteme de gheare de cuplare de dimensiuni mai mici pe furcile de cuplare din clasa C50-X, în cazul în care utilizarea acestora este limitată la remorcile cu axă medie cu o greutate maximă admisibilă care nu depășește 3,5 tone sau în cazul în care un sistem de gheare de cuplare cu dimensiunile indicate în tabelul de mai sus nu poate fi utilizat din motive tehnice și cu condiția să existe mijloace speciale, de exemplu echipamente vizuale auxiliare, care să permită efectuarea în deplină siguranță a manevrei de cuplare automată iar domeniul de aplicare să fie restrâns la omologarea în funcție de informațiile date de producătorul dispozitivului de cuplare pe fișa de comunicare reprodusă în anexa 1.

3.4. Articulare minimă a unui ochi de proțap de remorcă

Un ochi de proțap de remorcă cuplat la o furcă de cuplare fără a fi fixat la un vehicul trebuie să prezinte articulările indicate mai jos. În cazul în care o parte a articulării este obținută datorită unei articulări speciale (doar pentru furcile de cuplare din clasa C50-X), domeniul de aplicare indicat în fișa de comunicare reprodusă în anexa 1 trebuie să fie limitat la cazurile definite în anexa 7 punctul 1.3.8.

3.4.1. ± 90° într-un plan orizontal, în jurul axei verticale, de o parte și de alta a axei longitudinale a vehiculului (a se vedea figura 5).

3.4.2. ± 20° într-un plan vertical, în jurul axei transversale, de o parte și de alta a axei longitudinale a vehiculului (a se vedea figura 6).

3.4.3. ± 25° de rotație în jurul axei longitudinale a vehiculului (a se vedea figura 7)

3.5. Blocare destinată evitării oricărei decuplări neașteptate

În poziție închis, pivotul de cuplare trebuie să fie blocat de două dispozitive mecanice, fiecare dintre ele trebuind să rămână blocat în cazul defectării celuilalt.

Poziția blocat și poziția deblocat a dispozitivului de cuplare trebuie să fie indicate clar în exterior de un dispozitiv mecanic la care este posibil să se verifice poziția indicatorului prin atingere, de exemplu, în întuneric.

Acest indicator trebuie să semnaleze că cele două dispozitive sunt blocate.

Cu toate acestea, este suficient ca blocarea unui singur dispozitiv să fie indicată în cazul în care, în această situație, blocarea celui de-al doilea dispozitiv este automată.

3.6. Manete

Manetele trebuie să aibă o formă ergonomică și să fie rotunjite la extremitate. Dispozitivul de cuplare nu trebuie să prezinte în apropierea manetei muchii sau puncte ascuțite în care operatorul ar putea să se rănească atunci când dispozitivul de cuplare este manevrat. Forța necesară decuplării dispozitivului de cuplare, măsurată fără ochi de proțap de remorcă, nu trebuie să depășească 250 N perpendicular pe levier, în sensul de manevrare.

Cerințe generale aplicabile furcilor de cuplare standardizate din clasele C50-1 până la C50-6:

3.7.1. rotația ochiului de proțap de remorcă în jurul axei transversale este posibilă datorită formei sferice a axei de atelaj (și nu datorită unei articulații);

3.7.2. forțele de tracțiune sau de compresie care se exercită de-a lungul axei longitudinale din cauza jocului între axa de atelaj și ochiul de proțap de remorcă trebuie să fie atenuate prin intermediul unui resort și/sau al unui dispozitiv de amortizare (cu excepția clasei C50-1);

3.7.3. dimensiunile trebuie să fie cele menționate în figura 8 și în tabelul 4;

3.7.4. furcile de cuplare trebuie să fie adecvate utilizării și să îndeplinească valorile caracteristice menționate în tabelul 5;

3.7.5. dispozitivul de cuplare trebuie să fie deschis prin intermediul unei manete dispuse pe dispozitiv (nu trebuie să poată fi telecomandat).

Tabel 4 – Dimensiuni ale furcilor de cuplare standardizate (în mm), a se vedea figura 8

Clasă C50-1 C50-2 C50-3 C50-4 C50-5 C50-6 C50-7 Observații e1 83 83 120 140 160 160 ±0,5 e2 56 56 55 80 100 100 ±0,5 d1 — 54 74 84 94 94 maximum d2 10,5 10,5 15 17 21 21 H13 F 110 110 155 180 200 200 + 6,0 - 0 G 85 85 90 120 140 140 ±3,0 A 100 170 200 200 200 200 + 20,0 - 0 B 150 280 360 360 360 360 + 20,0 - 0 C 20 20 24 30 30 30 maximum H 150 190 265 265 265 265 maximum l1 — 150 250 300 300 300 maximum l2 150 300 330 330 330 330 maximum l3 100 160 180 180 180 180 ±20,0 T — 15 20 35 35 35 maximum





Tabel 5 – Valori caracteristice ale furcilor de cuplare standardizate

Clasă C50-1 C50-2 C50-3 C50-4 C50-5 C50-6 C50-7 D 18 25 70 100 130 190 190 Dc 18 25 50 70 90 120 130 S 200 250 650 900 1 000 1 000 1 000 V 12 10 18 25 35 50 75

D = valoare maximă a lui D (în kN) DC = valoare maximă a lui D (în kN) pentru remorcile cu axă mediană S = sarcină statică verticală maximă suportată de dispozitivul de cuplare (în kg) V = valoare maximă a lui V (în kN)

4. OCHIURI DE PROȚAP DE REMORCĂ

4.1. Cerințe generale aplicabile ochiurilor de proțap de remorcă din clasa D50:

Toate ochiurile de proțap de remorcă din clasa D50 trebuie să treacă încercările prescrise în anexa 6 punctul 3.4.

Ochiurile de proțap de remorcă din clasa D50 sunt concepute pentru a fi cuplate la furci de cuplare C50. Ochiurile de proțap de remorcă nu trebuie să se poată roti axial (având în vedere că furca de cuplare se poate roti).

Ochiurile de proțap de remorcă din clasa D50 echipate cu o bucșă trebuie să aibă dimensiunile indicate în figura 9 (nu sunt autorizate pentru clasa D50-C) sau în figura 10.

Bucșa nu trebuie să fie sudată în ochiul de proțap de remorcă.

Ochiurile de proțap de remorcă din clasa D50 trebuie să aibă dimensiunile indicate la punctul 4.2. Pentru ochiurile de proțap de remorcă din clasa D50-X, forma tijei nu este prescrisă; cu toate acestea, pe o lungime de 210 mm de la centrul ochiului, înălțimea „h” și lățimea „b” a acestora trebuie să fie conforme cu limitele definite în tabelul 6.

Tabel 6 – Dimensiuni ale ochiurilor de proțap de remorcă din clasele D50-A și D50-X, a se vedea figura 11

Clasă h (mm) b (mm) D50-A 65 + 2/-1 60 + 2/-1 D50-X 80 maximum 62 maximum





Tabel 7 – Valori caracteristice pentru ochiurile de proțap de remorcă standardizate

Clasă D Dc S V D50-A 130 90 1 000 30 D50-B 130 90 1 000 25 D50-C 190 120 1 000 50 D50-D 190 130 1 000 75

Cerințe speciale aplicabile ochiurilor de proțap de remorcă din clasa D50:

4.2.1. Ochiurile de proțap de remorcă din clasele D50-A și D50-X trebuie să aibă dimensiunile indicate în figura 11.

4.2.2. Ochiurile de proțap de remorcă din clasa D50-B trebuie să aibă dimensiunile indicate în figura 12.

4.2.3. Ochiurile de proțap de remorcă din clasa D50-C și D50-D trebuie să aibă dimensiunile indicate în figura 13.

4.2.4. Ochiurile de proțap de remorcă din clasele D50-C și D50-D trebuie să fie echipate cu o bucșă necanelată care are dimensiunile indicate în figura 10.

4.3. Valori de sarcină pentru ochiurile de proțap de remorcă standardizate

Ochiurile de proțap de remorcă standardizate și mijloacele acestora de fixare trebuie să fie adaptate la valorile de sarcină stabilite în tabelul 7 și să fi fost încercate pentru aceste valori.

Cerințe generale aplicabile ochiurilor de proțap de remorcă toroidale din clasa L:

4.4.1. Ochiurile de proțap de remorcă toroidale din clasa L sunt concepute pentru a fi utilizate pe dispozitive de cuplare cu cârlig din clasa K.

4.4.2. Atunci când sunt utilizate pe dispozitive de cuplare cu cârlig din clasa K, acestea trebuie să îndeplinească cerințele privind articularea enunțate la punctul 10.2 din prezenta anexă.

4.4.3. Ochiurile de proțap de remorcă toroidale din clasa L trebuie să aibă dimensiunile indicate în figura 14 și în tabelul 8.

4.4.4. Ochiurile de proțap de remorcă toroidale din clasa L trebuie să treacă încercările prescrise în anexa 6 punctul 3.4 și să fie conforme cu valorile caracteristice stabilite în tabelul 9.

Tabel 8 – Dimensiuni ale ochiurilor de proțap de remorcă toroidale din clasa L, în mm (a se vedea figura 14)

Clasă L1 L2 L3 L4 L5 Observații a 68 + 1,6/-0,0 76,2 ± 0,8 76,2 ± 0,8 76,2 ± 0,8 68 + 1,6/-0,0 b 41,2 ± 0,8 41,2 ± 0,8 41,2 ± 0,8 41,2 ± 0,8 41,2 ± 0,8 c 70 65 65 65 70 Min





Tabel 9 – Valori caracteristice ale ochiurilor de proțap de remorcă toroidale din clasa L

Clasă L1 L2 L3 L4 L5 D kN 30 70 100 130 180 DC kN 27 54 70 90 120 S kg 200 700 950 1 000 1 000 V kN 12 18 25 35 50

5. BARE DE TRACȚIUNE

5.1. Barele de tracțiune din clasa E trebuie să treacă încercările prescrise în anexa 6 punctul 3.3.

5.2. Barele de tracțiune pot fi cuplate la vehiculul tractor fie prin intermediul capetelor de cuplare (a se vedea punctul 2 din prezenta anexă) fie prin intermediul ochiurilor de proțap de remorcă (a se vedea punctul 4 din prezenta anexă). Capetele de cuplare și ochiurile de proțap de remorcă pot fi fixate prin înșurubare, bulonare sau sudare.

Dispozitive de reglare a înălțimii barelor de tracțiune articulate

5.3.1. Barele de tracțiune articulate trebuie să fie echipate cu dispozitive care să permită plasarea acestora la înălțimea furcii de cuplare sau a sistemului de gheare de cuplare al dispozitivului de remorcare. Aceste dispozitive trebuie să fie concepute astfel încât bara de tracțiune să poată fi reglată de o singură persoană, fără ajutorul uneltelor sau al accesoriilor.

5.3.2. Dispozitivele de reglare a înălțimii trebuie să permită ridicarea sau coborârea barei de tracțiune sau a bilei de cuplare cu cel puțin 300 mm în raport cu orizontala. În interiorul acestei raze trebuie să fie posibilă reglarea înălțimii barei de tracțiune în mod continuu sau în etape de 50 mm măsurate la nivelul ochiului de proțap de remorcă sau al bilei de cuplare.

5.3.3. Dispozitivele de reglare a înălțimii nu trebuie să împiedice libera mișcare a barei de tracțiune după cuplare.

5.3.4. Dispozitivele de reglare a înălțimii nu trebuie să împiedice funcționarea frânei inerțiale, în cazul în care aceasta există.

5.4. În cazul în care bara de tracțiune este echipată cu frâne inerțiale, distanța dintre centrul ochiului de proțap de remorcă și extremitatea tijei culisante a ochiului de proțap de remorcă nu trebuie să fie mai mică de 200 mm în poziție de frânare. Atunci când tija este intrată la maximum, această distanță nu trebuie să fie mai mică de 150 mm.

5.5. Barele de tracțiune concepute pentru remorcile cu axă mediană trebuie să aibă împotriva forțelor laterale un moment de rezistență cel puțin egal cu jumătate din momentul lor de rezistență împotriva forțelor verticale.

6. BRAȚE DE REMORCARE

6.1. Brațele de remorcare din clasa F trebuie să treacă încercările prescrise în anexa 6 punctul 3.3.

6.2. Modelul de găurire pentru montarea furcilor de cuplare standardizate din clasa C trebuie să fie conforme cu indicațiile din figura 15 și din tabelul 10 de mai jos.

6.3. Brațele de remorcare nu trebuie să fie sudate de șasiu, nici de caroserie, nici de vreo altă parte a vehiculului.

Tabel 10 – Dimensiuni de montare a furcilor de cuplare standardizate, în mm (a se vedea figura 15)

Clasă C50-1 C50-2 C50-3 C50-4 C50-5 C50-6 C50-7 Observații e1 83 83 120 140 160 160 ±0,5 e2 56 56 55 80 100 100 ±0,5 d1 — 55 75 85 95 95 +1,0/-0,5 d2 10,5 10,5 15 17 21 21 H13 T — 15 20 35 35 35 maximum F 120 120 165 190 210 210 minimum G 95 95 100 130 150 150 minimum L1 — 200 300 400 400 400 minimum

7. ȘEI DE CUPLARE ȘI PENE DE GHIDARE

Cerințele de la punctele 7.1-7.7 se aplică tuturor șeilor de cuplare din clasa G50.

Celelalte cerințe pe care trebuie să le îndeplinească dispozitivele de cuplare standardizate sunt enunțate la punctul 7.9.

Penele de ghidare trebuie să îndeplinească cerințele enunțate la punctul 7.8.

7.1. Cerințe aplicabile pivoților pentru șei de cuplare

Șeile de cuplare din clasa G50 trebuie să fie concepute astfel încât să poată fi utilizate cu pivoți de cuplare din clasa H50 și să îndeplinească, cu aceștia din urmă, caracteristicile prescrise.

7.2. Ghidaje

Șeile de cuplare trebuie să fie echipate cu un ghidaj care să permită cuplarea corectă și sigură a pivotului de cuplare. Intrarea ghidajelor concepute pentru pivoți de cuplare standardizați cu diametrul de 50 mm trebuie să aibă o lățime de cel puțin 350 mm (a se vedea figura 16).

Pentru șeile de cuplare de mici dimensiuni nestandardizate din clasa G50-X care au o valoare „D” maximă de 25 kN, intrarea trebuie să aibă o lățime de cel puțin 250 mm.

Tabel 11 – Dimensiuni ale șeilor de cuplare standardizate, în mm (a se vedea figura 16)

Clasă G50-1 G50-2 G50-3 G50-4 G50-5 G50-6 H 140-159 160-179 180-199 200-219 220-239 240-260

7.3. Articulare minimă a șeii de cuplare

Când pivotul de cuplare este angajat, dar fără ca șaua de cuplare să fie fixată pe un vehicul sau pe o plăcuță de montare, dispozitivul de cuplare trebuie să permită simultan obținerea următoarelor valori minime de articulare a pivotului:

7.3.1. ± 90° în jurul axei verticale (cu excepția șeilor de cuplare cu bracaj activ);

7.3.2. ± 12° în jurul axei orizontale perpendicular pe direcția de mers. Acest unghi nu este în mod necesar suficient pentru utilizările de teren.

7.3.3. Este autorizată o rotație de ± 3° în jurul axei longitudinale. Cu toate acestea, la o șa de cuplare care oscilează pe cele două axe, această valoare unghiulară poate fi depășită, cu condiția ca mecanismul de blocare să permită limitarea rotației la ± 3°.

7.4. Dispozitive de blocare concepute pentru a împiedica decuplarea șeilor de cuplare

Șaua de cuplare trebuie să fie blocată în poziția cuplată de două dispozitive mecanice, dintre care unul trebuie să rămână blocat în caz de defectare a celuilalt.

Dispozitivul de blocare primar trebuie să funcționeze automat, dar dispozitivul secundar poate fi automat sau manual. Dispozitivul de blocare secundar poate fi conceput pentru a funcționa împreună cu dispozitivul primar, pentru a-i servi drept siguranță mecanică suplimentară. Dispozitivul secundar nu trebuie să poată fi blocat decât în cazul în care dispozitivul primar este blocat corect.

Nu trebuie să fie posibilă deblocarea celor două dispozitive prin inadvertență. Deblocarea acestora trebuie să fie rezultatul unui act intenționat din partea șoferului sau a operatorului vehiculului.

Pozițiile deschis și închis trebuie să fie indicate în mod vizibil de un dispozitiv mecanic și trebuie să fie posibilă verificarea poziției indicatorului prin atingerea acestuia, de exemplu, în întuneric. Indicatorul de blocare trebuie să indice poziția dispozitivelor primar și secundar; cu toate acestea, este suficient să se știe că unul singur dintre cele două dispozitive este blocat atunci când blocarea celui de-al doilea dispozitiv este automată.

7.5. Mecanisme de operare sau de deblocare

În poziție închisă, mecanismele de operare sau de deblocare trebuie să fie protejate împotriva unei manevre nedorite sau accidentale. Sistemul de blocare trebuie să fie conceput astfel încât deblocarea dispozitivului de cuplare să fie rezultatul unui act deliberat și conștient.

7.6. Finisarea suprafeței

Finisarea suprafeței șeii și a pivotului, care trebuie să fie atent uzinate, forjate, turnate sau ambutisate, trebuie să fie satisfăcătoare pentru utilizare.

7.7. Cerințe de sarcină

Toate șeile de cuplare trebuie să poată trece încercările prescrise în anexa 6 punctul 3.7.

7.8. Pene de ghidare

7.8.1. Dimensiunile penelor de ghidare care acționează bracajul activ al semiremorcilor trebuie să fie cele indicate în figura 17.

7.8.2. Penele de ghidare trebuie să permită o cuplare sigură și corectă și să fie montate pe arcuri. Tararea arcurilor trebuie să fie astfel încât să fie posibilă cuplarea unei semiremorci goale și, atunci când este încărcată, penele de ghidare să fie în contact deplin cu rampele de ghidare ale șeii în curs de utilizare. Decuplarea șeii trebuie să fie posibilă indiferent dacă semiremorca este neîncărcată sau încărcată.

Cerințe speciale aplicabile șeilor de cuplare standardizate:

7.9.1. Dimensiunile acestora trebuie să fie cele indicate în figura 16 și în tabelul 11.

7.9.2. Acestea trebuie să fie adaptate la o valoare D de 150 kN și la o valoare U de 20 tone și să treacă încercările corespunzătoare.

7.9.3. Acestea trebuie să poată fi deblocate cu ajutorul unei manete montate direct pe dispozitivul de cuplare.

7.9.4. Acestea trebuie să permită acționarea unui bracaj activ al semiremorcii prin intermediul penelor de ghidare (a se vedea punctul 7.8).

8. PIVOȚI PENTRU ȘA DE CUPLARE

8.1. Pivoții pentru șa de cuplare din clasa H50 (ISO 337) trebuie să aibă dimensiunile indicate în figura 18.

8.2. Pivoții de cuplare trebuie să treacă încercările prescrise în anexa 6 punctul 3.9.

9. PLĂCUȚE DE MONTARE

9.1. Plăcuțele de montare din clasa J concepute pentru șei de cuplare standardizate trebuie să aibă găuri de montare plasate după cum este indicat în figura 16a. Aceste găuri trebuie să aibă un diametru de 17 + 2,0/- 0,0 mm, să fie circulare, și nu ovale (a se vedea figura 16a).

9.2. Plăcuțele de montare pentru șei de cuplare standardizate trebuie să permită acționarea bracajului activ al semiremorcilor (prevăzute cu pene de ghidare). Plăcuțele de montare concepute pentru șei de cuplare nestandardizate și care nu sunt adaptate bracajului activ trebuie să fie marcate în consecință.

9.3. Plăcuțele de montare pentru șei de cuplare trebuie să poată trece încercările descrise în anexa 6 punctul 3.8.

10. DISPOZITIV DE CUPLARE CU CÂRLIG

Cerințe generale aplicabile dispozitivelor de cuplare cu cârlig din clasa K:

10.1.1. Orice dispozitiv de cuplare cu cârlig din clasa K trebuie să treacă încercările descrise în anexa 6 punctul 3.5 și trebuie să aibă valorile caracteristice stabilite în tabelul 13.

10.1.2. Dispozitivele de cuplare cu cârlig din clasa K trebuie să aibă dimensiunile indicate în figura 19 și în tabelul 12. Dispozitivele de cuplare cu cârlig din clasele K1-K4 sunt dispozitive neautomate concepute pentru a fi utilizate pe remorci a căror masă maximă admisibilă nu depășește 3,5 tone, iar dispozitivele de cuplare cu cârlig din clasele KA1-KA3 sunt dispozitive de cuplare automate.

10.1.3. Dispozitivele de cuplare cu cârlig nu pot fi utilizate decât cu un ochi de proțap de remorcă toroidal; atunci când este utilizat cu un ochi de proțap de remorcă toroidal din clasa L, dispozitivul de cuplare din clasa K trebuie să aibă articularea prescrisă la punctul 10.2 din prezenta anexă.

10.1.4. Dispozitivele de cuplare cu cârlig din clasa K trebuie să fie utilizate cu un ochi de proțap de remorcă toroidal care are un joc cuprins între 3 mm și 5 mm atunci când este nou. Producătorul de dispozitive de cuplare cu cârlig trebuie să precizeze, pe fișa de comunicare reprodusă în anexa 1, ochiurile de proțap de remorcă potrivite pentru utilizare.

Dispozitivele de cuplare din clasa K utilizate cu un ochi de proțap de remorcă toroidal din clasa L trebuie să aibă, atunci când nu sunt montate pe vehicul, unghiurile de articulare nesimultane de mai jos (a se vedea, de asemenea, figura 19):

10.2.1. ± 90° într-un plan orizontal, în jurul axei verticale a dispozitivului de cuplare;

10.2.2. ± 40° într-un plan vertical, în jurul axei transversale orizontale a dispozitivului de cuplare;

10.2.3. ± 20° de rotație în jurul axei longitudinale orizontale a dispozitivului de cuplare.

10.3. Dispozitivele de cuplare cu cârlig automate din clasa K trebuie să fie echipate cu o închidere concepută astfel încât ochiul de proțap de remorcă să fie ghidat în dispozitivul de cuplare.

10.4. Blocare destinată să împiedice orice decuplare neașteptată:

În poziție închisă, dispozitivul de cuplare trebuie să fie blocat de două dispozitive, dintre care unul rămâne blocat în cazul defectării celuilalt.

Poziția blocată și poziția deblocată a dispozitivului de cuplare trebuie să fie clar indicate în exterior de către un dispozitiv mecanic; trebuie să fie posibilă verificarea poziției indicatorului prin atingere, de exemplu, în întuneric.

Acest indicator trebuie să semnaleze că cele două dispozitive sunt blocate.

Cu toate acestea, este suficient să fie indicată blocarea unui singur dispozitiv în cazul în care, în această situație, blocarea celui de-al doilea este automată.

10.5. Manete

Manetele trebuie să aibă o formă ergonomică și să fie rotunjite la extremitate. Dispozitivul de cuplare nu trebuie să prezinte în apropierea manetei muchii sau puncte ascuțite în care operatorul ar putea să se rănească atunci când dispozitivul de cuplare este manevrat. Forța necesară decuplării dispozitivului de cuplare, măsurată fără ochi de proțap de remorcă, nu trebuie să depășească 250 N perpendicular pe levier, în sensul de manevrare.

Tabel 12 – Dimensiuni ale dispozitivelor de cuplare cu cârlig din clasa K (a se vedea figura 19)

Clasă K1 K2 K3 K4 KA1 KA2 KA3 Observații e1 — 83 83 120 120 140 160 ±0,5 e2 — 56 56 55 55 80 100 ±0,5 e3 90 — — — — — — ±0,5 d2 17 10,5 10,5 15 15 17 21 H13 c 3 3 3 3 3 3 3 Min f 130 175 175 180 180 200 200 Max g 100 100 100 120 120 140 200 Max a 45 45 45 45 45 45 45 + 1,6/-0,0 L1 120 120 120 120 250 300 300 Max L2 74 74 63 74 90 90 90 Max L3 110 130 130 150 150 200 200 Max





Tabel 13 – Caracteristici ale dispozitivelor de cuplare cu cârlig din clasa K

Class K1 K2 K3 K4 KA1 KA2 KA3 D kN 17 20 20 25 70 100 130 Dc kN — — 17 20 54 70 90 S kg 120 120 200 250 700 900 1 000 V kN — — 10 10 18 25 35

11. DISPOZITIVE DE CUPLARE CU BARĂ DE TRACȚIUNE SPECIALE DIN CLASA T

11.1. Dispozitivele de cuplare cu bară de tracțiune speciale din clasa T sunt concepute pentru a fi utilizate pe tipuri speciale de ansambluri de vehicule, de exemplu, transportoarele de vehicule. Aceste vehicule au o configurație specială și dispozitivele de cuplare pot fi plasate într-o poziție neobișnuită.

11.2. Dispozitivele de cuplare din clasa T nu pot fi utilizate decât cu remorcile cu axă mediană, și această restricție trebuie să figureze în fișa de comunicare reprodusă în anexa 1.

11.3. Dispozitivele de cuplare din clasa T trebuie să fie omologate în pereche, și decuplarea acestora într-un atelier trebuie să fie posibilă doar cu ajutorul uneltelor care nu se găsesc în mod normal la bordul unui vehicul.

11.4. Dispozitivele de cuplare din clasa T nu trebuie să fie automate.

11.5. Dispozitivele de cuplare din clasa T trebuie să treacă încercările descrise la punctul 3.3 (cu excepția punctului 3.3.4) din anexa 6.

Următoarele articulări minime trebuie să poată fi obținute simultan atunci când dispozitivul de cuplare nu este montat pe un vehicul, dar într-o configurație asemănătoare celei pe care o va ocupa pe un vehicul:

11.6.1. ± 90° într-un plan orizontal, în jurul axei verticale;

11.6.2. ± 8° într-un plan vertical, în jurul axei transversale orizontale;

11.6.3. ± 3° de rotație în jurul axei longitudinale orizontale.

12. SISTEME DE INDICAȚIE LA DISTANȚĂ ȘI DE TELECOMANDĂ

12.1. Cerințe generale

Sistemele de indicație la distanță și de telecomandă nu sunt autorizate decât pe dispozitivele de cuplare automate din clasele C50-X și G50-X.

Sistemele de indicație la distanță și de telecomandă nu trebuie să afecteze articularea liberă minimă a ochiului de proțap de remorcă cuplat și a semiremorcii cuplate. Acestea trebuie să fie permanent montate pe vehicul.

Toate sistemele de indicație la distanță și de telecomandă sunt supuse, în ceea ce privește încercările și omologarea, acelorași condiții ca și dispozitivele de cuplare, precum și toate piesele dispozitivelor de acționare și de transmisie.

12.2. Sistem de indicație la distanță

12.2.1. În cazul în care dispozitivul de cuplare este automat, sistemul de indicație trebuie să indice dacă dispozitivul de cuplare este în poziția închis și blocat de două ori cu ajutorul unui indicator optic, așa cum este definit la punctul 12.2.2. În plus, poziția deschis poate fi indicată după cum este menționat la punctul 12.2.3.

Sistemul de indicație trebuie să fie reactivat automat cu ocazia fiecărei manevre de deschidere sau de închidere a dispozitivului de cuplare.

12.2.2. Trecerea de la poziția deschis la poziția închis și blocat de două ori trebuie să fie semnalată printr-un semnal optic verde.

12.2.3. În cazul în care există un indicator pentru poziția închis sau deblocat, acesta trebuie să fie constituit dintr-un semnal optic roșu.

12.2.4. Indicatorul la distanță care arată că a fost efectuată cuplarea automată nu trebuie să se aprindă decât atunci când pivotul de cuplare este blocat de două ori.

12.2.5. În cazul defectării sistemului de indicație la distanță, acesta nu trebuie să indice în timpul procedurii de cuplare că dispozitivul de cuplare este blocat de două ori, în cazul în care această condiție nu este îndeplinită.

12.2.6. Deschiderea unuia dintre dispozitivele de blocare trebuie să ducă la stingerea semnalului optic verde și la aprinderea semnalului optic roșu (în cazul în care există unul).

12.2.7. Indicatorii mecanici montați direct pe dispozitivul de cuplare trebuie să fie păstrați.

12.2.8. Pentru a nu deranja șoferul în timpul conducerii, trebuie să fie posibilă stingerea semnalului optic, dar acesta din urmă trebuie să fie repus automat în funcțiune atunci când dispozitivul de cuplare este decuplat și cuplat din nou (a se vedea punctul 12.2.1).

12.2.9. Comenzile și indicatorii sistemului trebuie să fie montate în câmpul de vizibilitate al conducătorului și să fie identificate permanent și clar.

12.3. Telecomandă

12.3.1. În cazul în care dispozitivul de cuplare este echipat cu o telecomandă, așa cum este definită la punctul 2.8 din prezentul regulament, trebuie să existe, de asemenea, un sistem de indicație la distanță, așa cum este descris la punctul 12.2, care trebuie să indice, cel puțin, dacă dispozitivul de cuplare este în poziție deschis.

12.3.2. Telecomanda trebuie să permită deschiderea sau închiderea dispozitivului de cuplare prin acționarea unei comenzi speciale (comutator principal, manetă sau robinet). În cazul în care această comandă nu este instalată în cabina de conducere, trebuie să fie plasată într-un loc inaccesibil terților sau într-un loc care poate fi închis. Manevrarea dispozitivului de cuplare din cabina de conducere trebuie să fie concepută pentru a exclude posibilitatea oricărei deschideri prin inadvertență, de exemplu, prin necesitatea utilizării ambelor mâini.

Trebuie să fie posibilă asigurarea că deschiderea dispozitivului de cuplare prin telecomandă a avut într-adevăr loc.

12.3.3. În cazul în care dispozitivul de telecomandă este conceput astfel încât dispozitivul de cuplare să fie deschis de o forță externă, condițiile în care această forță exterioară acționează asupra dispozitivului de cuplare trebuie să fie indicate clar șoferului, cu excepția cazului în care această forță acționează doar în timpul funcționării telecomenzii.

12.3.4. În cazul în care dispozitivul de deschidere prin telecomandă al dispozitivului de cuplare este montat în exteriorul vehiculului, trebuie să fie posibilă supravegherea zonei cuprinse între cele două vehicule cuplate fără a fi necesară intrarea în această zonă pentru manevră.

12.3.5. O singură manevră greșită sau o singură defectare a sistemului nu trebuie să provoace decuplarea accidentală a dispozitivului de cuplare în condiții normale de utilizare pe drum. Orice defectare a sistemului trebuie să fie semnalată direct sau să se manifeste imediat cu ocazia manevrei următoare, de exemplu, prin disfuncționalitate.

12.3.6. În cazul în care se defectează telecomanda, trebuie să fie posibilă, în caz de urgență, decuplarea dispozitivului de cuplare prin cel puțin o altă metodă. În cazul în care este necesară utilizarea unei unelte în acest scop, unealta trebuie să facă parte din trusa de unelte a vehiculului. Cerințele de la punctul 3.6 din prezenta anexă nu se aplică manetelor care servesc exclusiv decuplării dispozitivului de cuplare în caz de urgență.

12.3.7. Comenzile și indicatorii dispozitivului de telecomandă trebuie să fie indicați în mod clar și permanent.

ANEXA 6

ÎNCERCĂRI ALE DISPOZITIVELOR ȘI PIESELOR MECANICE DE CUPLARE

1. CERINȚE GENERALE PRIVIND ÎNCERCĂRILE

1.1. Eșantioane de dispozitive de cuplare trebuie să fie supuse la încercări de rezistență și încercări de funcționare. Trebuie să fie efectuate încercări practice de fiecare dată când este posibil, dar, cu excepția dispozițiilor contrare, serviciul tehnic poate decide că o încercare practică de rezistență nu este necesară, în cazul în care un control teoretic este suficient pentru o piesă cu design simplu. Pot fi efectuate controale teoretice pentru a stabili condițiile corespunzătoare cazurilor celor mai defavorabile. În toate cazurile, controalele teoretice trebuie să garanteze aceeași calitate a rezultatelor ca și încercările dinamice sau statice. În caz de îndoială, rezultatele încercărilor practice sunt determinante.

A se vedea, de asemenea, punctul 4.8 din prezentul regulament.

1.2. Pe dispozitivele de cuplare, rezistența este verificată printr-o încercare dinamică (încercare de anduranță). După caz, pot fi necesare încercări statice (a se vedea punctul 3 din prezenta anexă).

1.3. Încercarea dinamică trebuie efectuată cu o sarcină aproximativ sinusoidală (alternată și/sau pulsatorie) și un număr de cicluri de solicitare adaptate la material. Nu trebuie constatată nici o fisură sau ruptură.

1.4. Cu ocazia încercărilor statice se admite doar o ușoară deformare permanentă. Cu excepția cerințelor contrarii, deformarea plastică permanentă măsurată după eliminarea sarcinii nu trebuie să fie mai mare de 10 % din deformarea maximă măsurată în timpul încercării. În cazul în care măsurarea deformării în timpul încercării pune în pericol controlorul, această parte a încercării statice poate fi omisă, cu condiția ca același parametru să fie verificat cu ocazia altor încercări, de exemplu, o încercare dinamică.

1.5. Cu ocazia încercărilor dinamice, ipotezele de sarcină sunt bazate pe componenta forței orizontale care se exercită în axa longitudinală a vehiculului și pe forța verticală. Componentele forțelor orizontale transversale la axa longitudinală a vehiculului, precum și momentele lor nu se iau în considerare, cu condiția să aibă o importanță marginală.

În cazul în care designul dispozitivului de cuplare sau al fixării sale de vehicul sau montarea de sisteme suplimentare (de exemplu, stabilizatori sau dispozitive de cuplare scurte) generează forțe sau momente suplimentare celor din încercare, autoritatea de omologare de tip sau serviciul tehnic pot cere alte încercări.

Componenta forței orizontale care se exercită pe axa longitudinală a vehiculului este reprezentată de o forță de referință teoretică, de valoare D sau DC. Componenta forței verticale, după caz, este reprezentată de o sarcină verticală statică S care este exercitată pe punctul de cuplare și o sarcină verticală presupusă V sau de o sarcină verticală statică U, în cazul șeilor de cuplare.

1.6. Valorile caracteristice D, DC, S, V și U, pe care sunt bazate încercările prescrise la punctul 2.11 din prezentul regulament sunt cele comunicate de producător în cererea de omologare de tip (a se vedea formularul de comunicare, anexele 1 și 2).

1.7. Dispozitivele de blocare menținute de un resort trebuie să rămână în această poziție atunci când sunt supuse la o forță exercitată în direcția cea mai puțin favorabilă care este echivalentă cu de trei ori masa mecanismului de blocare.

2. PROCEDURI DE ÎNCERCARE

2.1. Cu ocazia încercărilor dinamice și a încercărilor statice, eșantionul este plasat pe un aparat de încercat corespunzător, conceput astfel încât să nu fie supus la nici o altă forță, nici un alt moment în plus de forța de încercare prescrisă. Cu ocazia încercărilor cu forță alternată, axa de aplicare a forței nu trebuie să devieze cu ± 1° de la direcția prescrisă. Cu ocazia încercărilor cu forță pulsatorie și a încercărilor statice, unghiul trebuie să fie fixat pentru forța de încercare maximă, ceea ce necesită, în mod normal, o primă articulație la punctul de aplicare a forței (adică punctul de cuplare) și o a doua articulație la o anumită distanță.

2.2. Frecvența de încercare nu trebuie să depășească 35 Hz. Frecvența aleasă trebuie să fie complet diferită de frecvențele de rezonanță ale instalației de încercare, inclusiv de cea a dispozitivului supus încercării. Cu ocazia încercărilor asincrone, frecvența componentelor celor două forțe trebuie să varieze într-o plajă situată între 1 % și 3 %. Pentru dispozitivele de cuplare din oțel, numărul de cicluri de constrângere este de 2 × 106. Pentru dispozitivele construite din alte materiale decât oțel, poate fi necesar un număr mai mare de cicluri. Fisurile sunt puse în evidență prin intermediul metodei lichidelor penetrante sau al oricărei alte metode echivalente.

2.3. Cu ocazia încercărilor pulsatorii, forța de încercare variază între un maxim și un minim care nu trebuie să fie mai mari de 5 % din forța maximă, cu excepția cerințelor contrare în procedura de încercare pertinentă.

2.4. Cu ocazia încercărilor statice, altele decât încercările speciale prescrise la punctul 3.2.3 din prezenta anexă, forța de încercare trebuie să fie aplicată fără întreruperi și repede și să fie menținută timp de cel puțin 60 de secunde.

2.5. Dispozitivul sau piesele de cuplare supuse încercării trebuie, în mod normal, să fie montate cât mai rigid cu putință pe un aparat de încercare, exact în poziția în care sunt utilizate pe vehicul. Elementele de fixare trebuie să fie conforme cu indicațiile producătorului sau ale solicitantului omologării și trebuie să fie cele prevăzute pentru fixarea dispozitivului sau a pieselor de cuplare pe vehicul sau să aibă caracteristici mecanice identice.

2.6. Dispozitivul și piesele de cuplare trebuie să fie supuse la încercare în forma în care se prezintă atunci când sunt utilizate pe drum. Cu toate acestea, la latitudinea producătorului și de comun acord cu serviciul tehnic, elementele flexibile pot fi neutralizate în cazul în care acest lucru este necesar pentru executarea procedurii de încercare și nu are o influență nerealistă asupra rezultatelor încercării.

Elementele flexibile care au fost supraîncălzite în timpul procedurii de încercare accelerate pot fi înlocuite în timpul încercării. Sarcinile de încercare pot fi aplicate prin intermediul dispozitivelor fără joc.

3. CERINȚE SPECIALE PRIVIND ÎNCERCĂRILE

3.1. Bile de cuplare și cârlige de tracțiune

3.1.1. Dispozitivele de cuplare mecanice cu bile de cuplare pot fi de următoarele tipuri:

(i) dispozitive de cuplare cu bilă de cuplare monobloc care cuprind dispozitive de cuplare cu bilă de cuplare detașabilă nesubstituibilă (a se vedea figurile 20a și 20b);

(ii) bile de cuplare, inclusiv un anumit număr de elemente demontabile (a se vedea figurile 20c, 20d și 20e);

(iii) brațe de remorcare fără bilă de cuplare (a se vedea figura 20f).

3.1.2. Încercarea de bază este o încercare dinamică de anduranță. Eșantionul se compune din bila de cuplare, gâtul bilei și elementele de montare necesare pentru atașarea ansamblului de vehicul. Bila de cuplare și brațul de remorcare trebuie să fie fixate solid de aparatura de încercare, care trebuie să fie capabilă să producă o forță alternată, exact în poziția în care acestea se găsesc în timpul utilizării.

3.1.3. Amplasarea punctelor de fixare a bilei de cuplare și a brațului de remorcare este definită de producătorul vehiculului (a se vedea punctul 5.3.2 din prezentul regulament).

3.1.4. Dispozitivele supuse încercării trebuie să fie furnizate cu toate piesele și accesoriile susceptibile de a influența caracteristicile acestora de rezistență (de exemplu, priză electrică, marcaj etc.). Eșantionul trebuie să cuprindă toate elementele, inclusiv punctele de ancorare sau punctele de fixare de vehicul. Amplasarea bilei de cuplare și a punctelor de fixare ale dispozitivului de cuplare în raport cu linia de referință trebuie să fie definită de producătorul vehiculului și trebuie să fie indicată în raportul de încercare. Pozițiile relative ale punctelor de ancorare în raport cu linia de referință, pe care producătorul vehiculului tractor trebuie să le indice în detaliu producătorului dispozitivului de cuplare, trebuie să fie reproduse pe aparatul de încercare.

3.1.5. Eșantionul plasat pe aparatul de încercare trebuie să fie supus unei solicitări alternate, aplicate sub un anumit unghi pe bila de cuplare, după cum este indicat în figura 21 sau 22.

Unghiul de aplicare este stabilit în funcție de poziția verticală relativă între o linie de referință orizontală care trece prin centrul bilei de cuplare și o linie orizontală care trece prin punctul de ancorare al dispozitivului de cuplare care este cel mai înalt sau cel mai apropiat, într-un plan orizontal, față de planul vertical transversal care trece prin centrul bilei. În cazul în care linia care trece prin punctul de ancorare este situată deasupra liniei de referință orizontale, încercarea este efectuată sub un unghi α = + 15° ± 1°, iar în cazul în care această linie este situată dedesubtul liniei de referință orizontale, încercarea este efectuată sub un unghi α = – 15° ± 1° (a se vedea figura 21). Punctele de fixare care trebuie luate în considerare pentru a stabili unghiul de încercare trebuie să fie cele declarate de producătorul vehiculului și prin care principalele forțe de cuplare sunt transmise structurii vehiculului tractor.

Această valoare unghiulară este aleasă pentru a ține cont de sarcina verticală statică și dinamică și se aplică doar pentru o sarcină verticală statică admisibilă care nu depășește:

În cazul în care sarcina verticală statică depășește valoarea de mai sus, unghiul trebuie să fie de 20° în toate cazurile.

Încercarea dinamică trebuie să fie efectuată cu următoarea forță:

Procedura de încercare este aplicabilă diferitelor modele de dispozitive de cuplare (a se vedea punctul 3.1.1 din prezenta anexă), după cum urmează:

bile de cuplare dintr-o bucată, inclusiv dispozitivele dotate cu bile demontabile nesubstituibile (a se vedea figurile 20a și 20b);

3.1.6.1.1. încercarea de rezistență pe dispozitivele reprezentate în figurile 20a și 20b trebuie să fie efectuată în conformitate cu cerințele de la punctul 3.1.5;

bile de cuplare care conțin părți demontabile. Categoriile sunt următoarele:

(a) braț de remorcare și bilă de cuplare (a se vedea figura 20c);

(b) braț de remorcare și bilă de cuplare pe suport integrat (a se vedea figura 20d);

(c) braț de remorcare cu bilă demontabil (a se vedea figura 20e);

(d) braț de remorcare fără bilă (a se vedea figura 20f).

3.1.6.2.1. Încercarea de anduranță a dispozitivelor reprezentate în figurile 20c-20f trebuie să fie efectuată în conformitate cu cerințele de la punctul 3.1.5. Dimensiunile e și f, pentru care toleranța de fabricație este de ± 5 mm, trebuie să fie indicate în raportul de încercare.

Încercarea brațului de remorcare (a se vedea figura 20f) trebuie să fie efectuată cu o bilă montată (pe suportul său). Pentru rezultatul încercării se va ține seama doar de porțiunea brațului de remorcare cuprinsă între punctele de fixare și suprafața de montaj a suportului bilei.

Dimensiunile e și f, pentru care toleranța de fabricație este de ± 5 mm vor trebui să fie indicate de producătorul dispozitivului de cuplare.

Dispozitive de cuplare de dimensiuni e și f variabile pentru bile de cuplare demontabile și substituibile (a se vedea figura 22).

3.1.6.3.1. Încercările de anduranță ale brațelor de remorcare trebuie să fie efectuate în conformitate cu cerințele de la punctul 3.1.5.

3.1.6.3.2. În cazul în care producătorul și autoritatea de omologare sau serviciul tehnic pot fi de acord asupra configurației celei mai defavorabile, este suficient să se efectueze o singură încercare în această configurație.

În caz contrar, bila de cuplare este supusă la încercare în mai multe poziții, după un program de încercare simplificat, în conformitate cu punctul 3.1.6.3.3.

3.1.6.3.3. Într-un program de încercare simplificat, valoarea lui f este cuprinsă între o valoare definită fmin și o valoare fmax care nu depășește 100 mm. Bila este situată la o distanță emax de 130 mm de suport. Pentru a ține cont de toate pozițiile posibile ale bilei, în câmpul stabilit de distanța orizontală pornind de la suprafața de montare și zona verticală acoperită de f (fmin și fmax), sunt supuse încercării două dispozitive:

(i) primul cu o bilă în poziție ridicată (fmax) și

(ii) al doilea cu o bilă în poziție coborâtă (fmin).

Unghiul de aplicare a forței de încercare, care poate fi pozitiv sau negativ, variază în funcție de poziția relativă a liniei de referință orizontale care trece prin centrul bilei și a dreptei paralele care trece prin punctul de fixare a dispozitivului de cuplare cel mai înalt și cel mai apropiat. Unghiurile care se folosesc sunt date în figura 22.

3.1.7. Atunci când bile detașabile sunt reținute de dispozitive de fixare, altele decât dispozitivele prevăzute, precum cleme elastice, și atunci când aspectul „blocare mecanică” al dispozitivului nu este testat cu ocazia încercării dinamice, dispozitivul este supus la o încercare statică aplicată bilei sau dispozitivului de blocare mecanică într-o direcție corespunzătoare. Atunci când dispozitivul de blocare mecanică reține bila vertical, încercarea statică constă în aplicarea pe bilă a unei forțe verticale ascendente echivalente valorii „D”. Atunci când dispozitivul de blocare mecanică reține bila cu ajutorul unui dispozitiv orizontal transversal, încercarea statică constă în aplicarea în această direcție a unei forțe echivalente cu 0,25 D. Nu trebuie să se producă nici o defectare a dispozitivului de blocare mecanică și nici vreo distorsiune care poate avea un efect negativ asupra funcționării acestuia.

3.1.8. Punctele de fixare a dispozitivului de cuplare secundar prevăzute la punctul 1.5 din anexa 5 trebuie să fie capabile să suporte o forță statică orizontală echivalentă cu 2D cu un maxim de 15 kN. În cazul în care există un punct de fixare distinct pentru un cablu de reținere, acesta trebuie să fie capabil să suporte o forță statică orizontală echivalentă cu D.

3.2. Capete de cuplare

3.2.1. Încercarea de bază este o încercare de anduranță cu forță alternată, urmată de o încercare statică (încercare de ridicare) pe același eșantion.

3.2.2. Încercarea dinamică este efectuată cu o bilă de cuplare din clasa A cu o rezistență corespunzătoare. Bila de cuplare și capul de cuplare pot fi dispuse pe aparatul de încercare așa cum este indicat de producător și orientate în pozițiile relative pe care le ocupă în utilizare normală. Nici o forță suplimentară nu trebuie să se poată adăuga forței de încercare aplicate eșantionului. Forța de încercare trebuie să se exercite de-a lungul unei drepte care trece prin centrul bilei și înclinată în jos către partea din spate la 15° (a se vedea figura 23). O încercare de anduranță trebuie să fie efectuată pe fiecare eșantion, cu următoarea forță de încercare:

Atunci când masa verticală statică maximă admisibilă S depășește 120 D, unghiul de încercare trebuie să fie crescut la 20°.

3.2.3. De asemenea, o încercare statică de decuplare trebuie să fie efectuată. Bila de cuplare utilizată pentru încercare trebuie să aibă un diametru cuprins între 49,00 și 49,13 mm, reprezentativ pentru o bilă de cuplare uzată. Forța de decuplare, Fa, trebuie să fie exercitată perpendicular pe axele transversale și longitudinale ale capului de cuplare, să fie treptat și rapid adusă la următoarea valoare:

și să fie menținută timp de 10 secunde.

Capul de cuplare nu trebuie să se decupleze de bilă și nici unul dintre elementele sale nu trebuie să prezinte vreo deformare permanentă susceptibilă să dăuneze funcționării acestuia.

3.3. Furci de cuplare și brațe de remorcare

3.3.1. O încercare de anduranță trebuie să fie efectuată pe eșantion. Dispozitivul de cuplare trebuie să fie echipat cu toate elementele de fixare necesare montării acestuia pe vehicul. Toate dispozitivele intermediare plasate între furca de cuplare și șasiul vehiculului (adică brațele de remorcare) trebuie să fie supuse acelorași forțe ca și dispozitivul de cuplare. Cu ocazia încercării brațelor de remorcare concepute pentru șei de cuplare standardizate, sarcina verticală trebuie să fie exercitată la o distanță longitudinală de planul vertical al punctelor de fixare egală cu poziția furcii de cuplare standardizate.

3.3.2. Furci de cuplare pentru bare de tracțiune articulate (S = 0)

Încercarea dinamică constă în exercitarea unei forțe orizontale alternate Fhw = ± 0,6 D paralel cu solul și în planul median longitudinal al vehiculului tractor care trece prin centrul pivotului de cuplare.

Furci de cuplare pentru utilizare cu remorci cu axă mediană (S > 0)

3.3.3.1. Remorci cu axă mediană cu o masă de până la 3,5 tone:

Furcile de cuplare pentru utilizare cu remorci cu axă mediană cu o masă de până la 3,5 tone trebuie să fie supuse acelorași încercări ca și bilele de cuplare și brațele de remorcare prevăzute la punctul 3.1 din prezenta anexă.

3.3.3.2. Remorci cu axă mediană cu o masă mai mare de 3,5 tone:

Forțele de încercare sunt exercitate pe eșantion pe orizontală și pe verticală cu ocazia unei încercări de anduranță asincrone. Axa orizontală a forței trebuie să fie paralelă cu solul, să fie situată în planul median longitudinal al vehiculului tractor și să treacă prin centrul pivotului de cuplare. Axa verticală a forței trebuie să fie perpendiculară pe axa orizontală și să se exercite în axa longitudinală a pivotului de cuplare.

Elementele de fixare ale furcii de cuplare și ale ochiului de proțap de remorcă pe aparatul de încercare trebuie să fie aceleași cu cele prevăzute pentru montarea acestora pe vehicul de producător.

Se exercită următoarele forțe de încercare:

Tabel 14 – Forțe de încercare

Forță de încercare Valoare medie (în kN) Amplitudine (în kN) Forță orizontală 0 ± 0,6 DC (a se vedea nota) Forță verticală S × g/1 000 ± 0,6 V (a se vedea nota)

Notă: Pentru furcile de cuplare speciale din clasa T, valorile sunt reduse la ± 0,5 DC și ± 0,5 V.

Componentele verticală și orizontală trebuie să fie de formă sinusoidală și să fie aplicate în mod asincron, cu o diferență de frecvență cuprinsă între 1 % și 3 %.

3.3.4. Încercare statică a dispozitivului de blocare a pivotului de cuplare

Pe furcile de cuplare trebuie, de asemenea, supus la încercare dispozitivul de închidere și dispozitivele de blocare, exercitând pe acestea o forță statică de 0,25 D în sensul de deschidere. Această încercare nu trebuie să provoace deschiderea dispozitivului de închidere și nu trebuie să provoace nici o pagubă. O forță de încercare de 0,1 D este suficientă pentru pivoții de cuplare cilindrici.

3.4. Ochiuri de proțap de remorcă

3.4.1. Ochiurile de proțap de remorcă trebuie să fie supuse acelorași încercări dinami